open-index/open-wikipedia-markdown huggingface dataset:
ৰেখা

সংজ্ঞা: বিন্দুৰ গতিপথকে (locus) **ৰেখা** বোলে। বিন্দুৱে দিশ নসলোৱাকৈ পোনে পোনে গতি কৰিলে *সৰল ৰেখা* আৰু বক্ৰপথত গতি কৰিলে *বক্ৰৰেখা*ৰ সৃষ্টি হয়। একোডাল ৰেখা অসংখ্য বিন্দুৰ সমষ্টি। ৰেখাৰ সহায়ত বিভিন্ন ধৰণৰ জ্যামিতিক আকাৰৰ পৰিসীমা তৈয়াৰ কৰা যায়। উদাহৰণস্বৰূপে সৰলৰেখাৰ সহায়ত ত্ৰিভুজ, চতুৰ্ভূজ, আয়তক্ষেত্ৰ, ৰম্বাছ, সামান্তৰিক, পঞ্চভূজ ইত্যাদি তৈয়াৰ কৰা হয়। আনহাতে বক্ৰৰেখাৰ সহায়ত বৃত্ত, উপবৃত্ত, অধিবৃত্ত ইত্যাদি তৈয়াৰ কৰা হয়। ইঞ্জিনিয়াৰিং বা পদাৰ্থবিজ্ঞান প্ৰভৃতি বিষয়ত গণনাকাৰ্য্যত ৰেখাৰ গুৰুত্ব অপৰিসীম। 

চিত্ৰকলাটো ৰেখাৰ ব্যৱহাৰ উল্লেখযোগ্য। বিভিন্ন ধৰণৰ ৰেখাৰ ৰূপকৰ সহায়ত শিল্পীসকলে তেওঁলোকৰ বিভিন্ন ৰেখাচিত্ৰ অংকন কৰে।

## .ৰেখাখণ্ড॰
right|thumb|250x250px|এডাল বন্ধ ৰেখাখণ্ডৰ জ্যামিত্যিক সংজ্ঞা: ''A'' বা তাৰ সোঁফালৰ বিন্দুবোৰৰ সৈতে ''B'' বা তাৰ বাঁওফালৰ বিন্দুবোৰেৰে গঠিত অংশ
thumb|ঐতিহাসিক চিত্ৰ – এডাৰ ৰেখা খণ্ড আঁকা (১৬৯৯)
ৰেখাখণ্ড হৈছে এডাল ৰেখাৰ এটা খণ্ড বা অংশ। ৰেখা এডালত থকা যিকোনো দুটা বিন্দুৰ মাজৰ দূৰত্বকেই ৰেখা খণ্ড বুলিব পাৰি। অৰ্থাৎ ৰেখাখণ্ড এডাল দুটা প্ৰান্ত বিন্দুত সীমিত হৈ থাকে। সেয়ে ৰেখা খণ্ড এডালৰ দৈঘ্যৰ মাপ নিৰ্ণয় সম্ভৱ। উদাহৰণ স্বৰূপে ত্ৰিভুজ, বৰ্গ, আয়ত আদিৰ বাহুবোৰ একো একোডাল ৰেখাখণ্ড। আকৌ এটা বৃত্তৰ ক্ষেত্ৰত বৃত্তৰ ব্যাস, ব্যাসাৰ্ধ, জ্যা আদিবোৰ হৈছে একো একোডাল ৰেখাখণ্ড। 

## ৰশ্মি
ৰশ্মি হৈছে এডাল ৰেখাৰ এটা অংশ। ৰশ্মিৰ এটা প্ৰান্ত বিন্দু থাকে আৰু ইয়াৰ আনটো মূৰ অসীমলৈ বিস্তৃত। ৰেখাৰ দৰে ৰশ্মিৰ মান নিৰ্ণয় সম্ভৱ নহয়। এডাল ৰেখাৰ যিকোনো এটা বিন্দুৰ পৰা আৰম্ভ হৈ দুয়ো মূৰে দুডাল বিপৰীতমুখী ৰশ্মিয়ে গতি কৰে। 
center|500x500px|ৰশ্মি

## তথ্যসূত্ৰ
*

## বাহ্যিক সংযোগ
* Equations of the Straight Line at Cut-the-Knot
* [Citizendium](http://en.citizendium.org/wiki/Line_(geometry)) 

শ্ৰেণী:জ্যামিতি
গণনা

**গণনা** () নামক পৰিভাষিক শব্দটোৰে এক ধৰণৰ অপাৰেশ্যনক বুজায়। এই কাৰ্য্য কিছু প্ৰাৰম্ভিক চৰ্তয়েদি আৰম্ভ হয় আৰু কিছু নিৰ্দিষ্ট নিয়ম অনুসৰণ কৰি এটি ফলাফল প্ৰদান কৰে।

কম্পিউটাৰ সম্পাদিত গণনামূলক কামবোৰ গণনাৰ সবাতোকৈ সাধাৰণ উদাহৰণ। ইয়াত প্ৰগামিং ভাষাৰে কম্পিউটাৰক গণনা পদ্ধতিৰ নিৰ্দিষ্ট নিয়মবোৰ ফলন () আকাৰে প্ৰদান কৰা থাকে।

কম্পিউটাৰ বিজ্ঞানত গণনাৰ প্ৰকৃতি আৰু ব্যৱহাৰৰ বিষয়ে আলোচনা কৰা হয়। গণনাত ব্যৱহৃত নিয়মৰ ছেটসমূহক কম্পিউটাৰ বিজ্ঞানৰ পৰিভাষাত এলগেৰিথম ()।

শ্ৰেণী:গণিত
ভাৰতীয় সংখ্যা

## দেৱনাগৰী সংখ্যা আৰু সেইবোৰৰ সংস্কৃত নাম
তলত ভাৰতীয় সংখ্যাবোৰৰ আধুনিক দেৱনাগৰী ৰূপত এখন তালিকা দিয়া হ’ল লগতে উচ্চাৰণ আৰু অনুবাদবোৰো দিয়া হ’ল।

## ভিন্নতা

ভৌগোলিক অঞ্চল বা যুগৰ ওপৰত নিৰ্ভৰ কৰি দেৱনাগৰী সংখ্যাৰ আকৃতি ভিন্ন হ'ব পাৰে।  ইয়াৰ কিছুমান ভিন্নতা পুৰণি সংস্কৃত সাহিত্যতো দেখা যায়।

নেপালী ভাষাত **५, ८, ९** - এইকেইটা সংখ্যা আধুনিক দেৱনাগৰী সংখ্যাতকৈ অলপ পৃথক। পুৰণি দেৱনাগৰী পদ্ধতিত **, , ** লিখা হয়৷

## ভাৰতীয় পৌৰাণিক ভাষা (বোৰ)

## অনান্য আধুনিক ভাৰতীয় ভাষা

## তথ্যসূত্ৰ

*Georges Ifrah, *The Universal History of Numbers.* John Wiley, 2000.
*Sanskrit Siddham (Bonji) Numbers
*Karl Menninger, *Number Words and Number Symbols - A Cultural History of Numbers* ISBN 0-486-27096-3 http://books.google.com.br/books?id=BFJHzSIj2u0C&pg=PA335&lpg=PA335&dq=Wagner+%22Bamberg+Arithmetic%22&source=bl&ots=EE1lhVC_31&sig=Pb7m3uZB7clx4eEqsKq5oK0Zou0&hl=pt-BR

[[শ্ৰেণী:গণিত]
শ্ৰেণী:সংখ্যা
বড়ো ভাষাত সাহিত্য অকাডেমি বঁটা লাভ কৰা সাহিত্যিকসকল

বড়ো ভাষাত **[[সাহিত্য অকাডেমি বঁটা]]** আগবঢ়োৱা হয় ২০০৫ চনৰ পৰা। প্ৰথম বাৰৰ বাবে এই বঁটা লাভ কৰে মংগলসিং হাজোৱাৰীয়ে তেওঁৰ কাব্য সংকলন "*জিওনি মৗগঠাংগ বিসম্বি আৰৗ অৰোজ*"-ৰ বাবে।

## সাহিত্য অকাডেমি বঁটা
বিজয়ী গ্ৰন্থৰ সৈতে লেখকসকলৰ তালিকা:

:  এই চিহ্নই মৰণোত্তৰভাৱে প্ৰদান কৰা সূচাইছে

## অনুবাদ বঁটা
বড়ো ভাষালৈ অনুবাদ কৰা গ্ৰন্থৰ বাবে তলত উল্লেখিত লেখকসকলক সাহিত্য অকাডেমিয়ে অনুবাদ সাহিত্যিৰ বঁটা প্ৰদান কৰিছে:

## বাল সাহিত্য পুৰস্কাৰ
২০১০ চনৰ পৰা সাহিত্য অকাডেমিয়ে বড়ো ভাষাৰ শিশু সাহিত্যিকসকললৈ বাল সাহিত্য পুৰস্কাৰ প্ৰদান কৰি আহিছে:

## যুৱা পুৰস্কাৰ
২০১১ চনৰ পৰা সাহিত্য অকাডেমিয়ে বড়ো ভাষাৰ উদীয়মান যুৱ সাহিত্যিকসকললৈ যুৱা পুৰস্কাৰ প্ৰদান কৰি আহিছে:

## তথ্যসূত্ৰ

সাহিত্য অকাডেমি বঁটা বড়ো
শ্ৰেণী:অসম সম্পৰ্কীয় তালিকা
শ্ৰেণী:বড়ো ভাষাৰ সাহিত্য অকাডেমি বঁটা বিজয়ী
শ্ৰেণী:সাহিত্য অকাডেমি বঁটা
শ্ৰেণী:বড়ো ভাষা‎
বৰপেটা জিলা

**বৰপেটা জিলা** () অসমৰ প্ৰশাসনিক জিলা সমূহৰ ভিতৰৰ এখন উল্লেখনীয় জিলা। জিলাখনৰ সদৰ কাৰ্যালয়সমূহ বৰপেটাত অৱস্থিত। জিলাখনে অসমৰ মুঠ ৩২৪৫ বৰ্গ কিলোমিটাৰ এলেকা আগুৰি আছে আৰু ইয়াৰ জনসংখ্যা ১,৬৪২,৪২০ জন (২০০১ চনৰ লোকপিয়ল অনুসৰি)। 

## ইতিহাস
অবিভক্ত কামৰূপ জিলাৰ বিভাজন ঘটি ১৯৮৩ চনত বৰপেটা জিলাখনৰৰ গঠন কৰা হৈছিল। ব্ৰিটিছৰ সময়ত ১৮৪১ চনত অসামৰিক মহকুমা সৃষ্টি হৈছিল, জ’ন্‌ বাটলৰ প্ৰথম প্ৰশাসনিক বিষয়া আছিল পূৰ্বৰ মহকুমাটো। বৰ্তমানৰ জিলাখনৰ দুখন মহকুমা হৈছে বৰপেটা আৰু বজালী। ১ জুন, ২০০৪ চনত নতুনকৈ গঠন হোৱা বাক্সা জিলাত কেইবাটাও অঞ্চল হেৰুৱাব লগীয়া হয়।

## ভৌগোলিক অৱস্থিতি আৰু ভূখণ্ড
নামনি অসমৰ এই জিলাখনৰ মাটিকালি ৩২৪৫ বৰ্গ কিলোমিটাৰ। বৰপেটা জিলাৰ উত্তৰে ভূটান পাহাৰ, পূবে নলবাৰী জিলা,দক্ষিণে কামৰূপ আৰু গোৱালপাৰা, পশ্চিমে বঙাইগাঁও জিলা। বৰপেটা জিলাৰ অৱস্থিতি হ’ল ২৬ ডিগ্ৰী ০৫ মিনিট উত্তৰ আৰু ২৬ ডিগ্ৰী ৫৯ মিনিট উত্তৰ অক্ষাংশ আৰু দ্ৰাঘিমাংশ ৯০ ডিগ্ৰী ৩৯ মিনিট পূব আৰু ৯১ ডিগ্ৰী ১৭ মিনিট পূব। 

সাধাৰণতে নিম্ন সমভূমি আৰু চাপৰ পহাৰ অঞ্চলেৰে বেষ্টিত বৰপেটা জিলা খনৰ দক্ষিণ-পশ্চিম কোণত বিশেষকৈ বাঘবৰ, ফুলোৰা, আৰু চ’তলা অঞ্চল বোৰত পাহাৰ আছে যি পাহাৰৰ দাতিয়েদি বিশাল ব্ৰহ্মপুত্ৰ নদী বৈ গৈছে। 

## প্ৰশাসনিক বিভাজন
### লোকসভা আৰু বিভানসভা সমষ্টি
বৰপেটা জিলা মুঠ ৮টা বিধানসভা সমষ্টিত বিভক্ত। এইকেইটা হৈছে যথাক্ৰমে বৰপেটা, বাঘবৰ, ভৱানীপুৰ, চেঙা, জনিয়া, পাটাছাৰকুছি, সৰুক্ষেত্ৰী আৰু সৰভোগ।  ইয়াৰে সৰভোগ আৰু ভৱানীপুৰ কোকৰাঝাৰ লোকসভা সমষ্টিৰ অন্তৰ্গত আৰু বাকী ছয়টা বৰপেটা লোকসভা সমষ্টিৰ অন্তৰ্গত।

### উন্নয়ন খণ্ড
জিলাখনক মুঠতে ১১টা উন্নয়ন খণ্ডত ভগোৱা হৈছে। 

* বৰপেটা
* বজালী
* ভৱানীপুৰ
* চকচকা
* চেঙা
* গোমাফুলবাৰী

* গোৱৰ্ধন
* পাকাবেতবাৰী
* মন্দিয়া
* ৰূপসী
* সৰুক্ষেত্ৰী

## উল্লেখনীয় স্থানসমূহ
*বৰপেটা সত্ৰ
: মহাপুৰুষ মাধৱদেৱে স্থাপন কৰা এই সত্ৰ বাৰ্ষিক দৌলোৎসৱ বা হোলীৰ বাবে জনাজাত। 
*হাউলী
: হাউলী জিলাখনৰ এক অন্যতম ব্যৱসায়িক কেন্দ্ৰ। ইয়াৰ প্ৰতি বছৰে ৰাস মহোৎসৱ আড়ম্বৰপূৰ্ণভাৱে পালন কৰা হয়।
*বৰপেটা ৰোড
: এই ঠাই জিলাখনৰ সৰ্ববৃহৎ বাণিজ্য কেন্দ্ৰ। বৰপেটা ৰোডক পশ্চিম অসমৰ বাণিজ্যিক ৰাজধানী হিচাপে জনা যায়। 
*সৰভোগ
: ৩১ নং ৰাষ্ট্ৰীয় ঘাইপথৰ দাঁতিত অৱস্থিত এখন সৰু চহৰ। সৰভোগ উন্নত মানৰ দৈ-গাখীৰ, মাখন বা ক্ৰীম আদিৰ বাবে জনাজাত।
*বহৰি
: মূল চহৰৰ পৰা প্ৰায় ২০ কিঃমিঃ নিলগৰ এই ঠাইখন মহাপুৰুষ হৰিদেৱে প্ৰতিষ্ঠা কৰা বহৰি সত্ৰৰ বাবে বিখ্যাত। 
*সৰ্থেবাৰী
: অসমৰ কাঁহ-পিতলৰ শিল্পৰ মূল কেন্দ্ৰ। 
*বেলনা
: বজালী উন্নয়ন খণ্ডৰ অন্তৰ্গত বেলনা গাওঁ *পৰিচ্ছন্ন আৰু সেউজ* হিচাপে চিহ্নিত অসমৰ প্ৰথমখন গাওঁ।

## জলবায়ু
বছৰটোৰ সকলো সময়তে ঠাইখনৰ জলবায়ু মধ্যম আৰু আনন্দদায়ক হয়। গ্ৰীষ্ম মৌচুমী বায়ুৰ প্ৰভাবত প্ৰধানকৈ গ্ৰীষ্ম আৰু শীত ঋতু অনুভূত হয়। গ্ৰীষ্ম কাল মাৰ্চ মাহৰ পৰা মে' মাহলৈ, পিছত মৌচুমী বায়ুৰ ফলত বৰ্ষা জুন-চেপ্তেম্বৰ আৰু শীত ঋতু অক্টোবৰৰ পৰা ফেব্ৰুৱাৰীলৈ। 

## নৈ-উপনৈ
ব্ৰহ্মপুত্ৰ নদী পূবৰ পৰা পশ্চিমলৈ বৰপেটা জিলাৰ দক্ষিণে ইমুৰৰ পৰা সিমুৰলৈ বৈ আছে। জিলাখনৰ বিভিন্ন অঞ্চলৰে বৈ ব্ৰহ্মপুত্ৰ নদীত পৰা উপনৈ সমূহ হ’ল বেকী, মানাহ, পহুমাৰা, কালদিয়া, প’ল্লা, নখাণ্ডা, মৰাচাউলখোৱা, আৰু ভেলেঙী, যিবোৰে উত্তৰৰ পৰা দক্ষিণলৈ বৈছে। পহুমাৰা আৰু কালদিয়া নৈ বৰপেটা চহৰৰ ওচৰত লগ হৈ নখাণ্ডা আনহাতে প’ল্লা আৰু বেকী নৈ নখাণ্ডা উপনৈৰ লগ হৈ চাউলখোৱা নাম পায় ব্ৰহ্মপুত্ৰত পৰে। এই নদীসমূহে বৰপেটা জিলাৰ কৃষিজীৱি লোকক কৃষি উৎপাদনত চহকী কৰি তুলিছে। 

## তথ্যসূত্ৰ


## বাহ্যিক সংযোগ
* বৰপেটা জিলাৰ চাৰকাৰী সমল

শ্ৰেণী:অসমৰ জিলা
শ্ৰেণী:বৰপেটা জিলা
আমেৰিকা (দ্ব্যৰ্থতা দূৰীকৰণ পৃষ্ঠা)

**আমেৰিকা**ই তলৰ প্ৰৱন্ধসমূহো বুজাব পাৰে:

## দেশ
* আমেৰিকা যুক্তৰাষ্ট্ৰ বা মাৰ্কিন যুক্তৰাষ্ট্ৰ, উত্তৰ আমেৰিকা মহাদেশৰ এখন দেশ।

## মহাদেশ
* আমেৰিকা (মহাদেশ), ৬ মহাদেশ মডেল অনুসৰি বৃহত্তৰ আমেৰিকা ভূখণ্ডক লৈ গঠিত মহাদেশ।
* উত্তৰ আমেৰিকা, ৭ মহাদেশ মডেলৰ এক মহাদেশ।
* দক্ষিণ আমেৰিকা, ৭ মহাদেশ মডেলৰ এক মহাদেশ।

শ্ৰেণী:দ্ব্যৰ্থতা দূৰীকৰণ পৃষ্ঠা
শ্ৰেণী:আমেৰিকা
অ-মান্যতাপ্ৰাপ্ত তাৰিখসমূহৰ তালিকা

## ০ জানুৱাৰী
**০ জানুৱাৰী** হৈছে তাৰিখ ৩১ ডিচেম্বৰৰ অন্য এটা নাম। 

### পঞ্জিকাত ব্যৱহাৰ
* কোনো বাৰ্ষিক পঞ্জিকাৰ ১ জানুৱাৰীৰ আগৰ দিনটো বুজাবলৈ ০ জানুৱাৰী ব্যৱহাৰ কৰা হয়। যিটো বৰ্ষৰ পৰা পঞ্জিকা প্ৰকাশ কৰা হয়, সেই বৰ্ষটোত ০ জানুৱাৰীক স্থান দিয়া হয়। এনেদৰে পঞ্জিকাৰ আৰম্ভণিৰ পূৰ্ৱবতী বৰ্ষৰ যিকোনো তথ্য এৰাই চলা হয় যদিও ই পূৰ্ৱবতী বৰ্ষৰ ৩১ ডিচেম্বৰ দিনটোৱেই হয়। 
* পঞ্জিকাৰ ছেকেণ্ড সময়ৰ বাবে ০ জানুৱাৰীৰ উদ্ভৱ হয়, "পঞ্জীকাৰ সময় ১৯০০ চনৰ ০ জানুৱাৰীৰ ১২ বজাত"। ১৯০০ চনৰ ০ জানুৱাৰী (গ্ৰীণউইছ মান দুপৰীয়া)ৰ সময় নিউকম্বৰ সৌৰ সাৰণিয়েও (Newcomb's Tables of the Sun) ব্যৱহাৰ কৰে, যি বিকল্পিত জুলিয়ান দিৱসৰ (Dublin Julian day) সময় হিচাপে পৰিণত হয়।

### প্ৰযুক্তিবিদ্যাত
* মাইক্ৰছফ্ট এক্সেলত, ১৯০০ চনৰ ০ ৰ তাৰিখটো ১৯০০ চনৰ ০ জানুৱাৰী বুলি ধৰা হয়।

## ৩০ ফেব্ৰুৱাৰী
## ৩১ ফেব্ৰুৱাৰী
## ০ মাৰ্চ
## ৩৫ মে'
## ৩১ জুন
## ৩২ ডিচেম্বৰ

## তথ্য সংগ্ৰহ

শ্ৰেণী:জানুৱাৰী
শ্ৰেণী:ডিচেম্বৰ
শ্ৰেণী:ফেব্ৰুৱাৰী
শ্ৰেণী:মাৰ্চ
স্বাভাৱিক সংখ্যা

**স্বাভাৱিক সংখ্যা** () মানুহে প্ৰতিদিনৰ গণনা সংক্ৰান্তিয় কাম কাজ কৰিবলৈ ব্যৱহাৰ কৰা সংখ্যাবোৰক বুজায়। এই সংখ্যা হৈছে মানুহে ব্যৱহাৰ কৰা সবাতোকৈ আদিম সংখ্যা পদ্ধতিবোৰৰ এটা। গণিতত প্ৰাকৃতিক সংখ্যাবোৰ হ'ল ১, ২, ৩ ইত্যাদি। কিছুমানে ০ ৰে গণনা আৰম্ভ কৰে, স্বাভাৱিক সংখ্যাবোৰক অঋণাত্মক পূৰ্ণসংখ্যা ০, ১, ২, ৩, ... বুলিও কব পাৰি, আনহাতে আন কিছুমানে 1 ৰে আৰম্ভ কৰে, ধনাত্মক পূৰ্ণসংখ্যা ১, ২, ৩, ... হিচাপে সংজ্ঞায়িত কৰে। কিছুমান গণিতজ্ঞই সুবিধা মতে দুয়োটা সংজ্ঞা স্বীকাৰ কৰে।    

স্বাভাৱিক সংখ্যাবোৰ বস্তু গণনাৰ বাবে ব্যৱহাৰ কৰা হয়, যেনে "টেবুলত ছটা কলম আছে", তেনে ক্ষেত্ৰত ইয়াক গণনাকাৰী সংখ্যা বুলি কোৱা হয়। "এইখন দেশৰ তৃতীয় বৃহত্তম চহৰ"ৰ দৰে, যিবোৰক ক্ৰমিক সংখ্যা বোলা হয়। স্বাভাৱিক সংখ্যাক নাম হিচাপেও ব্যৱহাৰ কৰা হয়, যেনে ক্ৰীড়া দলৰ জাৰ্চি নম্বৰ, য'ত ই নামমাত্ৰ সংখ্যা হিচাপে কাম কৰে আৰু ইয়াৰ গাণিতিক ধৰ্ম নাথাকে। 

■ স্বাভাৱিক সংখ্যাৰ সংহতি (seats) অসীম। ইয়াক ইংৰাজী **N** আখৰেৰে প্ৰকাশ কৰা হয়। 

■ স্বাভাৱিক সংখ্যাৰ সংহতি হ'ল- {১,২,৩,৪,৫,৬,৭,৮,৯,১০,...}

গতিকে আটাইতকৈ সৰু স্বাভাৱিক সংখ্যাটো হ'ল ১

[বিঃদ্ৰ] স্বাভাৱিক সংখ্যাৰ সংহতিত শূন্যক অন্তভুৰ্ক্ত কৰাক লৈ মতভেদ আছে। কোনোবাই মাথোঁ ধনাত্মক পূৰ্ণসংখ্যাক স্বাভাৱিক সংখ্যা বুলি কয়; {১,২,৩, ...}। আকৌ কোনোবাই অঋণাত্মক সংখ্যাৰ সংহতি {০,১,২,৩, ...} দি সংজ্ঞা প্ৰদান কৰে। প্ৰথম সংজ্ঞাটো প্ৰাচীনকালৰ পৰাই চলি আহিছে, দ্বিতীয়টো উনিশ শতকত জনপ্ৰিয় হয়। আমাৰ বিদ্যালয়ৰ পাঠ্যপুথিত প্ৰথমটোক প্ৰাধান্য দিয়া হৈছে। 

গণিত শিক্ষাৰ আৰম্ভণি হয় নিম্নোক্ত পূৰ্ণ সংখ্যাবোৰৰ পৰা:

১, ২, ৩, ৪, ৫, ৬, ৭, ৮, ৯, ...

পৰৱৰ্তীকালত শূন্যৰ অন্তৰ্ভুক্তিৰ দ্বাৰা গণিতৰ জ্ঞান আৰু এধাপ ওপৰলৈ আগবাঢ়িল। 

০, ১, ২, ৩, ৪, ৫, ৬, ৯,৮, ... 

গণিত স্বাভাৱিক সংখ্যৰ দুটা অৰ্থ প্ৰচলিত হৈ আছে। স্বাভাবিক সংখ্যাৰ প্ৰথম গাণিতিক সংজ্ঞা দিছিল গটলব ফ্ৰেগে (ঊনবিংশ শতাব্দীতে) আৰু ইয়াৰ পিছৰজন আছিল বাৰ্ট্ৰাণ্ড ৰাচেল। 

গণিতৰ প্ৰায়বোৰ প্ৰক্ৰিয়াতে যেনে যোগ, বিয়োগ, পূৰণ, হৰণ আদিত স্বাভাৱিক সংখ্যা ব্যৱহাৰ কৰা হয়। 

## তথ্যসূত্ৰ

শ্ৰেণী:সংখ্যা
অসীম

thumb|200px|right|The lemniscate, ∞, অসীমৰ বিভিন্ন চিত্ৰ

গণিতত **অসীম** () শব্দটো প্ৰধানত দুটি অৰ্থত ব্যৱহাৰ কৰা হয়:-

## অসীম সীমা (<math>\infty</math>)
কলনবিদ্যাত (Calculus) অসীমৰ চিহ্ন হ’ল \infty (গ্ৰীক আখৰ আলফা \alpha বা সমানুপাতিকতা চিহ্নও \propto হয়)।

এই অৰ্থ চিহ্নটোৰ কোন বেলেগ গাণিতিক সত্তা বা অৰ্থ নাই - চিহ্নটি তাৰ ব্যৱহাৰিক উপযোগীতাৰ বাবে মাত্ৰ চিহ্ন হিচাপেই আছে। অৰ্থাৎ যেতিয়াই এই চিহ্নটোৰ কিবা ব্যৱহাৰ দেখা যায়, তেতিয়াই বুজিব লাগিব যে চিহ্নটোৱে এক সীমা (Limit) সংক্ৰান্তীয় বাক্যৰ নিৰ্দেশ কৰিছে। যেনে: \lim_{x \to \infty} \frac{1}{x} = 0 
ইয়াৰ অৰ্থ হৈছে যে কোনো \delta > 0 ৰ বাবে কেৱল এটি সংখ্যা M আছে যেনেকৈ সকলোৰে বাবে x > M ৰ বাবে |\frac{1}{x} - 0|  হয়। 
আৰু এক উদাহৰণ :\lim_{x \to \infty} x^2 = \infty

ইয়াৰ বুজোৱা হৈছে যে \infty এক সংখ্যা হিচাপে ভাবা সম্পূৰ্ণ ভুল। যেনে কেতিয়াবা কেতিয়াবা লিখা হয়: \frac{1}{0} = \infty      ( ***ভুল!*** )
ওপৰৰ এই সমীকৰনটো ভুল আৰু সম্পূৰ্ণ অৰ্থহীন!

## অসীম সংখ্যা

আমি জানো যে স্বাভাবিক সংখ্যাবোৰৰ নাজত কোনো বৃহত্তম সংখ্যা নাই, অৰ্থাৎ স্বাভাৱিক সংখ্যাৰ যি শাৰী:- 
০, ১, ২, ৩, ৪, ৫, ৬, . . . তাৰ কোনো শেষ নাই। এই সংখ্যাবোৰৰ সবাতোকৈ গুৰুত্বপূৰ্ণ ব্যৱহাৰ হয় গণনাত কাৰ্য্যত। যিকোনো সসীম সমষ্টিৰ পৰিমাপ কৰা হয় স্বাভাবিক সংখ্যাবোৰৰ দ্বাৰা।

উনবিংশ শতাব্দীত গেয়ৰ্গ কান্টৰ (Georg Cantor) অসীম সংখ্যা আৱিষ্কাৰ কৰে - যিবোৰৰ স্বাভাবিক সংখ্যাবোৰৰ দৰেই গাণিতিক সত্তা আছে। ক্যান্টৰৰ সংখ্যাবোৰৰ দ্বাৰা অসীম সমষ্টিৰ পৰিমাপ কৰা হয়।
ইয়াৰ মাজত সবাতোকৈ সৰু অসীম সংখ্যাটো হ’ল:
\aleph_0

## তথ্য সংগ্ৰহ

## বাহ্যিক সংযোগ
* *[http://www.earlham.edu/~peters/writing/infapp.htm A Crash Course in the Mathematics of Infinite Sets] *, by Peter Suber. From the St. John's Review, XLIV, 2 (1998) 1-59. The stand-alone appendix to *Infinite Reflections*, below. A concise introduction to Cantor's mathematics of infinite sets.
* *[http://www.earlham.edu/~peters/writing/infinity.htm Infinite Reflections] *, by Peter Suber. How Cantor's mathematics of the infinite solves a handful of ancient philosophical problems of the infinite. From the St. John's Review, XLIV, 2 (1998) 1-59.
* ''Infinity'', Principia Cybernetica 
* Hotel Infinity 
*  Source page on medieval and modern writing on Infinity
* The Mystery Of The Aleph: Mathematics, the Kabbalah, and the Search for Infinity
* Dictionary of the Infinite (compilation of articles about infinity in physics, mathematics, and philosophy)

শ্ৰেণী:সংখ্যা
অভিযান (চলচ্চিত্ৰ)

**অভিযান** () ১৯৭৩ চনত মুক্তি লাভ কৰা এখন অসমীয়া চলচ্চিত্ৰ। বিশ্বনাথ চাৰিআলিৰ পৰা নিৰ্ম্মাণ হোৱা প্ৰথমখন অসমীয়া কথাছবি। সুজিত সিংহই ছবিখনৰ চিত্ৰনাট্য ৰচনা আৰু পৰিচালনা কৰাৰ উপৰিও চিত্ৰগ্ৰহণো কৰিছিল।

## ছবিখনৰ কাহিনী
গাঁৱৰ এটি মধ্যবিত্ত পৰিয়ালৰ দুজন ককাই ভাই। সৰুজন অবিবাহিত। ককায়েক ঢুকুৱাৰ পাছত গোটেই পৰিয়ালৰ ভাৰ পৰে ভায়েক দেৱীৰ ওপৰত। দেৱী আছিল অসৎ চৰিত্ৰৰ। নিজৰ স্বাচ্ছন্দ্যৰ বাবে সকলো কাম কৰিব পৰা বিধৰ। ভতিজাক নীলিমৰ বাবে খৰছ কৰিবলৈ টান পোৱা দদায়েকে সকলো সম্পত্তি বন্ধকত থৈ নিজৰ অসৎ চৰিত্ৰ পূৰণৰ কাৰণে কুচক্ৰী মহাজনৰ সৈতে লগলাগি ঘৰত অশান্তি বঢ়াবলৈ ধৰিলে। পৰিণামত নীলিমৰ মাকে অকালতে মৃত্যুবৰণ কৰিব লগা হ'ল। ভতিজাক নীলিমক উচ্চশিক্ষাৰ খৰচৰ যোগান নধৰাত মাজ ভাগতে কলেজ পৰিত্যাগ কৰিলে। ভনীয়েক লিলিয়ে মাকে সাঁচি থোৱা সোণৰ গহনাবোৰ বন্ধকত দি পঢ়িবৰ বাবে উদগনি দিছিল।
 
ইতিমধ্যে চহৰৰ পৰা নতুনকৈ অহা চৰকাৰী ডাক্তৰ জনক লগ পালে আৰু পৰামৰ্শক্ৰমে বি ডি অ'ক লগ ধৰি বৈজ্ঞানিক পদ্ধতিৰে খেতি কৰাৰ ব্যৱস্থাদি কৰি যথেষ্ট উন্নতিৰ পথত আগবাঢ়িল। তাৰবাবে নীলিমৰ 'অভিযান'ৰ প্ৰেৰণা যোগাইছিল কলেজৰ পৰাই ভাল পোৱা বি ডি অ'ৰ কন্যা কৰবীয়ে। কিন্তু ধনী মহাজনে তাক সহ্য কৰিব নোৱাৰি নানা অত্যাচাৰৰ মাজেদি তাৰ 'অভিযান'ক ধ্বংস কৰিবলৈ চেষ্টা কৰিছিল। মহাজনৰ চেষ্টা বিফল হ'ল। অৱশেষত বুঢ়া লগুৱা মদনে বিভিন্ন উপায়ৰে সমস্যা সমাধানত সহায় কৰে। শেহত লিলিৰ বিয়া, দদায়েক-ভতিজাকৰ মিলন,নীলিমৰ বিয়াৰে কাহিনী সমাপ্ত হৈছে।

## অভিনয়ত

* নিপন গোস্বামী
* পুৰ্ণিমা পাঠক
* ইলা কাকতি
* অনিল দাস
* ধীৰু ভুঞা
* প্ৰমোদ বৰুৱা, সৰ্বেশ্বৰ পঞ্চানন, বাদল দাস, ভোলা কাকতি, উদয় শইকীয়া, উমা শৰ্মা আদি।

## কলা-কুশলী
(তথ্যপেৰাত উল্লেখ নথকা)
* নৃত্য পৰিচালনা: অজয় চলিহা
* শব্দগ্ৰহণ:টেকনিকা
* ৰূপসজ্জা: গৌৰ ৰঞ্জন দাস আৰু বংশী দাস

## সংগীত
অভিযানৰ সঙ্গীত জীতু-তপনৰ। ছবিখনত চাৰিটা গীত আছিল; গীতকেইটা চাৰিজন বেলেগ বেলেগ গীতিকাৰে ৰচনা কৰিছিল।

### গীত সংকলন ৱেবচাইটত অভিযানৰ গীত
* https://geetsankalan.com/albums/abhijan

## তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:১৯৭৩ বৰ্ষৰ চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
ভাৰতীয় বিজ্ঞান প্ৰতিষ্ঠান

**ভাৰতীয় বিজ্ঞান প্ৰতিষ্ঠান** () বাংগালোৰত অৱস্থিত এটি উচ্চ শিক্ষা আৰু গৱেষণা প্ৰতিষ্ঠান। উদ্যোগপতি জামচেদজী টাটা, স্বামী বিবেকানন্দ, মাইচোৰৰ ৰজা শ্ৰী কৃষ্ণৰাজা উদিয়াৰ আৰু তেখেতৰ মাতৃ, ভাৰতৰ ভাইচৰয় লৰ্ড কাৰ্জন আদিৰ সহযোগ আৰু পৃষ্ঠপোষকতাত প্ৰতিষ্ঠানটি ১৯০৯ চনৰ ২৭ মে'ত প্ৰতিষ্ঠাপিত হৈছিল। ৰসায়ন বিজ্ঞান আৰু ইলেক্ট্ৰ-টেকনলজী - এই দুটা বিভাগেৰ আৰম্ভ হোৱা এই প্ৰতিষ্ঠানটোৰ প্ৰথম সঞ্চালক আছিল মৰীচ w. ট্ৰাভাৰ। 

প্ৰতিষ্ঠানটোত জীববিজ্ঞান, ৰসায়ন বিজ্ঞান, বিদ্যুৎ বিজ্ঞান আদি ৭টা বিভাজনত () বৰ্তমান (ডিচে. ২০১১) মুঠ ৪৫টা বিভাগ () আছে। ইয়াত বিজ্ঞান তথা প্ৰযুক্তিবিদ্যাৰ বিভিন্ন বিষয়ত স্নাতকোত্তৰ আৰু ডক্টৰেট পৰ্য্যায়ৰ পাঠ্যক্ৰম আছে। তথোপযুক্ত পুথিভৰাল আৰু কম্পিউটাৰৰ সুবিধাৰে সম্বৃদ্ধ প্ৰতিষ্ঠানটোত ২০০৬ চনৰপৰা ভাৰত চৰকাৰৰ সাহায্যত ইয়াৰ গৱেষণাগাৰসমূহৰ নবীকৰণৰ কাৰ্য্য চলি আছে। 

## ইতিহাস

১৮৮৩ চনত এক জাহাজ যাত্ৰাত জামচেদজী এন টাটা আৰু স্বামী বিবেকানন্দৰ মাজত এক আকস্মিক সাক্ষাত হৈছিল। এই যাত্ৰাতে তেওঁলোকৰ মাজত হোৱা বৈঠকত টাটাই ভাৰতবৰ্ষলৈ তীখা উদ্যোগ অনাৰ পৰিকল্পনাৰ বিষয়ে আলোচনা হৈছিল। ইয়াৰ প্ৰায় ৫ বছৰৰ পিছত টাটাই বিবেকানন্দলৈ চিঠি লিখিলে এইদৰেঃ

বিবেকানন্দৰ বিজ্ঞানৰ প্ৰতি থকা দৃষ্টিভংগী আৰু নেতৃত্বসূলভ গুণত মুগ্ধ হৈ টাটাই বিবেকানন্দক তেওঁৰ অভিযানৰ পথ প্ৰদৰ্শক হিচাপে বিচাৰিছিল। বিবেকানন্দই টাটাৰ এই প্ৰকল্পক উৎসাহেৰে সমৰ্থন জনালে আৰু টাটাই দেশৰ বৈজ্ঞানিক সামৰ্থ্যক আগবঢ়াই নিয়াৰ উদ্দেশ্য আগত ৰাখি উচ্চ শিক্ষা আৰু উন্নত গৱেষণাৰ এক প্ৰতিষ্ঠান স্থাপনৰ বাবে সুচিন্তিত আঁচনি প্ৰস্তুত কৰিবলৈ এখন অস্থায়ী সমিতি গঠন কৰিলে। এই সমিতিয়ে ১৮৯৮ চনৰ ৩১ ডিচেম্বৰ তাৰিখে ভাইচৰয় লৰ্ড কাৰ্জনক এখন খচৰা প্ৰস্তাৱ দাখিল কৰিলে। নোবেল বটাঁপ্ৰাপক প্ৰসিদ্ধ বিজ্ঞানী ছাৰ ৱিলিয়াম ৰামছে' (Sir William Ramsay)ক এই প্ৰতিষ্ঠানটি স্থাপনৰ বাবে এখন উপযুক্ত ঠাই নিৰ্বাচন কৰি দিবলৈ আমন্ত্ৰণ জনোৱা হ'ল আৰু তেওঁ ইয়াৰ বাবে বাংগালোৰক সৰ্বশ্ৰেষ্ঠ স্থান হিচাপে পৰামৰ্শ আগবঢ়ালে। 

এই শৈক্ষিক প্ৰতিষ্ঠানটিৰ বাবে ভূমি আৰু অন্যান্য সুবিধাসমূহ মহীশূৰ(বৰ্তমানৰ কৰ্ণাটক)(Mysore)ৰ মহাৰাজ Krishnaraja Wodeyar IV আৰু টাটাই নিজে দান কৰিছিল। মহাৰাজই প্ৰায় ৪০০ একৰ (১.৬ বৰ্গ কিঃমিঃ) ভূমি (বৰ্তমানৰ বজাৰ মূল্য প্ৰায় ২ বিলিয়ন আমেৰিকান ডলাৰ) দান কৰিছিল। ভাৰতীয় বিজ্ঞান প্ৰতিষ্ঠান (আই আই এছ চি)ৰ স্থাপনৰ বাবে কেইবাটাও ভৱন টাটাই দান কৰিছিল। 

## চৌহদ

ভাৰতীয় বিজ্ঞান প্ৰতিষ্ঠানৰ চৌহদ বাংগালোৰ মহানগৰীৰ উত্তৰ দিশত অৱস্থিত। প্ৰতিষ্ঠানটি বাংগালোৰ মহানগৰ ৰে'ল ষ্টেছন আৰু মূল বাছ আস্থানৰ পৰা প্ৰায় ৪ কিঃমিঃ নিলগত য়শোৱন্তপুৰৰ দিশে যোৱা ঘাই পথৰ দাঁতিত অৱস্থিত। কেম্পেগৌড়া(মেজেষ্টিক নামেৰে জনপ্ৰিয়) বাছ আস্থানৰ পৰা ২৫০ৰ পৰা ২৭৬ শৃংখলৰ বাছসমূহে প্ৰতিষ্ঠানটিৰ কাষৰ ঘাই পথেৰে সেৱা আগবঢ়ায়। মহানগৰৰ যিকোনো স্থানৰ পৰা অট'ৰিস্কাৰে প্ৰতিষ্ঠানটিলৈ সুবিধাজনক ভাৱে যাতায়ত কৰিব পাৰি। 

ভাৰতীয় বিজ্ঞান প্ৰতিষ্ঠান চৌহদত ৪০ টাতকৈও অধিক শৈক্ষিক বিভাগ, ৬খন কেণ্টিন(cafeterias), এটা জিমখানা (জিমনাছিয়াম আৰু ক্ৰীড়া প্ৰকল্প), এখনকৈ ফুটবল আৰু ক্ৰিকেট খেলৰ পথাৰ, চাৰিটা ডাইনিং হল, এখন বহুৰন্ধনশৈলীযুক্ত পৰিয়াল ৰেষ্টোৰাঁ, ১০টা ছাত্ৰাৱাস, ৬টা ছাত্ৰীনিৱাস, এখন এয়াৰ ফিল্ড, এটা পুথিভৰাঁল, দুটা বজাৰ-সমাৰ প্ৰকল্প, এখন মালিচ পৰিচৰ্যা কেন্দ্ৰ, এটা স্বাস্থ্য কেন্দ্ৰ, এখনকৈ পুৰুষ আৰু মহিলাৰ বাবে সৌন্দৰ্য চৰ্চা কেন্দ্ৰ, অধ্যাপক,শৈক্ষিক কৰ্মচাৰী আৰু অন্যান্য কৰ্মচাৰীসকলৰ বাবে আৱাসিক স্থানৰ সুবিধা আছে। 

## তথ্য সংগ্ৰহ

## বাহ্যিক সংযোগ

* IISc’ৰ আনুষ্ঠানিক ৱেবছাইট 

শ্ৰেণী:ভাৰতৰ শৈক্ষিক প্ৰতিষ্ঠান
কণী যুঁজ

**কণী যুঁজ** () বিশ্বৰ বিভিন্ন সংস্কৃতিৰ এক জনপ্ৰিয় খেল। অসমৰ লগতে বিশ্বৰ আন আন প্ৰান্তত, যেনে: হলেণ্ড, ৰোমানিয়া, বুলগেৰিয়া, ৰুঠেনিয়া, গ্ৰীচ আদিত এই খেল প্ৰচলিত। 

## অসমত কণী যুঁজ

কণী যুঁজ অসমৰ এটি প্ৰিয় খেল। ব’হাগ বিহুৰ কেইদিনমান আগৰেপৰাই ই আৰম্ভ হৈ বিহু উৰুকালৈকে কণী যুঁজ চলি থাকে। যুঁজত সাধাৰণতে পাতিহাঁহৰ কণীৰে যুঁজাই। খেলাৰুসকলে বিভিন্ন ঠাইৰপৰা টান কণী কিনি আনি যুঁজলৈ সাজু হয়। টান কণীৰ নাম *সৈয়া* ( বা *হৈয়া*)। কড়ি অথবা নখেৰে টুকুৰীয়াই কণীৰ কাঠিন্য নিৰূপণ কৰিব লাগে। কণী যুঁজৰ আগতে দুই যুঁজাৰুৰ মাজত ‘দৰ-দাম’ ঠিক কৰা প্ৰয়োজন। ‘দৰ-দাম’ৰ দ্বাৰা কণীৰ জোঙা আৰু বহল- এই ফাল দুটাৰ কোনটোৰ দ্বাৰা কণীক যুঁজোৱা হ’ব তাকেই বুজায়। দৰ-দাম ঠিক হোৱাৰ পিছত এজনে কণীৰ এটা ফালেৰে আনজনৰ কণীটোৰ নিৰ্দিষ্টকৈ দিয়া ফালটোত খুন্দা মাৰি দিয়ে। যাৰ কণী ভাগে, তেওঁ কণীটো কণী নভগাজনক দিব লাগে। কোনো কোনোৱে হাঁহ কণীৰ মাজত দুই এটা কুকুৰা অথবা গিনিফাউলৰ কণী মিহলাই কণী যুঁজায়। পিছত উল্লেখ কৰা কণীসমূহ হেনো পাতিহাঁহৰ কণীতকৈ টান। কোনো কোনোৱে সাত বিহুলৈকে বা হৈয়া কণী নভগাকৈ ৰাখি গৌৰৱৰ ভাগী হয়। এনে কণীক কোৱা হয় ‘সাত বিহুৰ সৈয়া কণী’। কণী যুঁজত আবাল-বৃদ্ধ-বনিতা সকলোৱে অংশ গ্ৰহণ কৰে। 

## তথ্য সংগ্ৰহ

শ্ৰেণী:পৰম্পৰাগত ক্ৰীড়া
শ্ৰেণী:অসমৰ খেল-ধেমালি
ব্যাস (জ্যামিতি)

জ্যামিতিত বৃত্তৰ **ব্যাস** () হ’ল এডাল কেন্দ্ৰগামী সৰলৰেখা যাৰ প্ৰান্তবিন্দু দুটা পৰিধিৰ সৈতে সংযুক্ত হৈ থাকে। কোনো বৃত্তৰ সকলো ব্যাস সমান আৰু ব্যাসেই বৃত্তৰ বৃহত্তম জ্যা। ইয়াক ইংৰাজীত diameter বুলি কোৱা হয়। Diameter শব্দটো গ্ৰীক ভাষাৰ *διάμετρος* (*diametros*) শব্দটোৰ পৰা আহিছে, ই "diagonal of a circle" বুজায়, য'ত *δια-* (*dia-*) ৰ অৰ্থ হ'ল "across, through" আৰু *μέτρον* (*metron*)ৰ অৰ্থ হ'ল "a measure। "

অধিক ব্যৱহাৰিক ক্ষেত্ৰত এই সৰলৰেখাৰ দৈৰ্ঘ্যক (মাপক) ব্যাস বোলা হয়, কিয়নো যিকোনো এটা বৃত্তৰ সকলো ব্যাসৰ দৈৰ্ঘ্যৰ মাপেই সমান, এই মাপ বৃত্তটোৰ ব্যাসাৰ্ধৰ দুগুণ। ই বৃত্তৰ পৰিধিৰ কোনো এটা বিন্দুৰ পৰা আন এটা বিন্দুলৈ হ'ব পৰা দূৰত্বৰ সৰ্বোচ্ছ মান। গোলক এটাৰ পৃষ্ঠৰ দুটা বিন্দুৰ মাজৰ সৰ্বোচ্ছ দুৰত্বকো ব্যাস বুলি কোৱা হয়।
বৃত্তৰ ব্যাস d আৰু পৰিধি C হ'লে C=πd.

## তথ্য সংগ্ৰহ

শ্ৰেণী:জ্যামিতি
পৰিধি

এডাল আৱদ্ধ বক্ৰৰেখাৰ সীমান্তৰ সমান দৈৰ্ঘ্যকে তাৰ **পৰিধি** () বোলা হয়।

## বৃত্তৰ পৰিধি
এটা বৃত্তৰ পৰিধি তাৰ ব্যাসৰ পৰা নিৰ্ণয় কৰা হয়:-

:
c = \pi \cdot d


অথবা, ব্যাসৰ পৰিবৰ্তে ব্যাসাৰ্ধৰ পৰাও পৰিধি নিৰ্ণয় কৰা যায়:

:
c = 2\pi \cdot r


## তথ্য সংগ্ৰহ

## বাহ্যিক সংযোগ
* Numericana - Circumference of an ellipse
* Circumference of a circle With interactive applet and animation

শ্ৰেণী:জ্যামিতি
সমবহুভুজ

যিবোৰ বহুভুজৰ বাহু আৰু কোণবোৰ সমান সমান মাপৰ, তেনেবোৰ বহুভূজকেই সমবহুভুজ (regular polygon) বোলা হয়। এয়া  উত্তল (convex) বা তৰা আকৃতিৰো (star) হ’ব পাৰে।

## উত্তল সমবহুভুজৰ বিভিন্ন আকাৰ

## বাহ্যিক সংযোগ
*Regular Polygon description With interactive animation
*Incircle of a Regular Polygon With interactive animation
*Area of a Regular Polygon Three different formulae, with interactive animation
*Renaissance artists' constructions of regular polygonsat

শ্ৰেণী:বহুভুজ
জ্যা

**জ্যা** () হৈছে কোনো বক্ৰ ৰেখাৰ জ্যামিতিক ৰেখাৰ অংশ যাৰ প্ৰান্তবিন্দু দুটা বক্ৰৰেখাৰ ওপৰত অৱস্থিত।
right|thumb|130px|ৰঙা ৰঙৰ ৰেখাদালে '''জ্যা''' সূচাইছে

## বৃত্তৰ জ্যা

বৃত্তৰ জ্যাৰ নিন্মোক্ত বৈশিষ্ট্যবোৰ আছে‌‌‌:-
# সমান সমান জ্যা কেন্দ্ৰৰ পৰা সমান দূৰত অৱস্থান কৰে।
# বৃত্তত সকলোতকৈ দীৰ্ঘতম জ্যাদাল কেন্দ্ৰগামী হয়।

শ্ৰেণী:জ্যামিতি
বছৰ

**বছৰ** বুলি ক’লে সাধাৰণতে সূৰ্যৰ কক্ষপথত পৃথিৱীয়ে প্ৰদক্ষিণ কৰা নিৰ্দিষ্ট সময়কে বুজোৱা হয়। বিভিন্ন সূত্ৰত মতে এই সময় ৩৬৫.২৪ আৰু ৩৬৫.২৬ মাজত সীমাবদ্ধ। অতি সাধাৰণ ভাৱে ক’লে ৩৬৫ দিনৰ পৃথিৱীৰ এই পৰিভ্ৰমণ কালকেই এটা বছৰ বোলা হয়। 

সময়ৰ মাপ বুজাবলৈ এতিয়ালৈকে আন্তৰাষ্ট্ৰীয় ভাৱে কোনো নিৰ্দিষ্ট চিহ্ন বা প্ৰতীক নাই যদিও ইংৰাজী ভাষাত "y" বা "Yr" চিহ্ন ব্যৱহাৰ কৰা দেখা যায়। 
**অসমীয়া লেখেৰে বৰ্তমান বৰ্ষপঞ্জিখন**

শ্ৰেণী:সময়
শ্ৰেণী:সময়ৰ একক
বহুভুজ

[right|thumb|300px|[ত্ৰিভুজ, চতুৰ্ভুজ, অষ্টভুজ আদি সকলোকে ’বহুভুজ’ আখ্যা দিয়া হয়]]

সৰলৰেখাৰ দ্বাৰা আৱদ্ধ সমতল যিকোনো চিত্ৰকে বহুভুজ বোলা হয়। যদি বহুভুজৰ সকলোবোৰ বাহু আৰু কোণ সমান হয়, তেন্তে তাক সুষম বহুভুজ বোলে। 

সুষম বহুভুজৰ কেন্দ্ৰৰ পৰা যিকোনো বাহুৰ দূৰত্বকে "apothem" বোলা হয়। কোনো সুষম বহুভুজৰ ক্ষেত্ৰফল হ’ল ইয়াৰ apothem (a) আৰু পৰিসীমাৰ (p) গুণফলৰ অৰ্ধেক অৰ্থাৎ A = \frac{1}{2}ap । 
[thumb|right|[ষড়ভুজৰ এডাল Apothem]]

## বহুভুজ নামকৰণ
বহুভুজ শব্দৰ অৰ্থ হ’ল অধিক বাহু বিশিষ্ট আকৃতি। যি আকৃতি তিনিদাল বা তাতোকৈ অধিক আকৃতি লগ হৈ গঢ় লয় সেয়াই বহুভুজ। বহুভুজৰ বাহুৰ সংখ্যা অনুযায়ী আৰু কিছুমান উপভাগত বিভক্ত কৰা হৈছে। 

## লগতে চাওক
* সমবহুভুজ

## বাহ্যিক সংযোগ
* Polygon name generator, enter the number of sides to see the polygon's name
* 
* What Are Polyhedra?, with Greek Numerical Prefixes
* Polygons, types of polygons, and polygon properties, with interactive animation
* How to draw monochrome orthogonal polygons on screens, by Herbert Glarner
* comp.graphics.algorithms Frequently Asked Questions, solutions to mathematical problems computing 2D and 3D polygons
* Comparison of the different algorithms for Polygon Boolean operations , compares capabilities, speed and numerical robustness

*
মাহ

**মাহ** হ’ল সময় গণনা কৰাৰ এটা একক, যি পঞ্জিকাত ব্যৱহাৰ কৰা হয়। সাধাৰণতে চন্দ্ৰৰ এটা পূৰ্ণ পৰিক্ৰমন কালৰ সৈতে ইয়াৰ সম্পৰ্ক আছে। 

thumbnail|300px|আঙুলিৰ গাঠিৰ ওপৰত মাহ গণনা কৰাৰ এক জনপ্ৰিয় পদ্ধতি য’ত গাঠিৰ ওখ অংশ ৩১ দিন, আঙুলিৰ মাজৰ দ অংশ (নীলা): ৩০ দিন আৰু ফেব্ৰুৱাৰী (ৰঙা) ২৮ অথবা ২৯ দিন হয়।
### অসমীয়া বৰ্ষপঞ্জি
অসমীয়া বৰ্ষপঞ্জিৰ বৰ্তমান মাহটো:

অসমীয়া বৰ্ষপঞ্জিৰ বিভিন্ন মাহৰ নামবোৰ একাদিক্ৰমে লিখা হ’ল:

### আহোম বৰ্ষপঞ্জি
আহোম বৰ্ষপঞ্জিত মাহ সমূহক ডু'ন বুলি কোৱা হয়। লাক-নি প্ৰথাত মুঠ ১২টা মাহ থাকে।টাই আহোম নববৰ্ষৰ প্ৰথমটো মাহৰ নাম ডু'ন-চিঙ। এই মাহ ইংৰাজী নৱেম্বৰ-ডিচেম্বৰ মাহত পৰে। 

### ইছলামিক বৰ্ষপঞ্জি
ইছলামিক বৰ্ষপঞ্জিৰ বিভিন্ন মাহৰ নামবোৰ একাদিক্ৰমে লিখা হ’ল :

### জুলিয়ান আৰু গ্ৰেগৰিয়ান বৰ্ষপঞ্জি

### বঙালী/হিন্দু বৰ্ষপঞ্জি

বাংলা বৰ্ষপঞ্জিৰ বিভিন্ন মাহৰ নামবোৰ একাদিক্ৰমে লিখা হ’ল :

### তামিলসকলৰ মাহবোৰ
তামিল বৰ্ষপঞ্জিৰ বিভিন্ন মাহৰ নামবোৰ একাদিক্ৰমে লিখা হ’ল :

### সিংহলি বৰ্ষপঞ্জি

সিংহলি বৰ্ষপঞ্জিৰ শ্ৰীলঙ্কাত প্ৰচলিত। সিংহলি বৰ্ষপঞ্জিৰ বিভিন্ন মাহৰ নামবোৰ একাদিক্ৰমে লিখা হ’ল :
 

## তথ্য সূত্ৰ

## উৎস প্ৰসংগ
#

শ্ৰেণী:সময়
শ্ৰেণী:সময়ৰ একক
জ্যোতিৰ্বিজ্ঞান

**জ্যোতিৰ্বিজ্ঞান** (ইংৰাজী: Astronomy) মহাবিশ্বৰ ভ্ৰাম্যমান জ্যোতিষ্কবোৰৰ বিষয়ে বিজ্ঞান। এই বিজ্ঞান জ্যোতিষশাস্ত্ৰ (astrology) নহয়। জ্যোতিৰ্বিজ্ঞান বিশেষজ্ঞসকলক জ্যোতিৰ্বিজ্ঞানী (astronomer) বোলা হয়। 
[thumb|right|250px|হাবল মহাশূন্য দূৰবীণৰ জৰিয়তে তোলা এটা [নীহাৰিকাৰ ছবি।]]

শ্ৰেণী:বিজ্ঞান
শ্ৰেণী:জ্যোতিৰ্বিজ্ঞান
বৃহস্পতি গ্ৰহ

**বৃহস্পতি গ্ৰহ** (ইংৰাজীত: Jupiter *জুপিটৰ*, আ-ধ্ব-ব: ˈdʒu:.pɪ.tə(ɹ)) সূৰ্যৰ পৰা দূৰত্বৰ দিশত এই গ্ৰহ পঞ্চম আৰু আকাৰ আয়তনৰ দিশত সৌৰজগতৰ বৃহত্তম গ্ৰহ। বৃহস্পতিগ্ৰহটোক বাদ দি সৌৰজগতৰ বাকী সকলো গ্ৰহৰ ভৰকে একেলগ কৰিলেও বৃহস্পতিৰ ভৰতকৈ আঢ়ৈ গুণ বেছি হ’ব। বৃহস্পতিসহ আৰু তিনিটা গ্ৰহ অৰ্থাৎ শনি, ইউৰেনাছ আৰু নেপচুনক একেলগে “গ্যাস দানৱ” বোলা হয়। এই চাৰিটাৰ অন্য এটি জনপ্ৰিয় নাম হৈছে জোভিয়ান গ্ৰহ। জোভিয়ান শব্দটি জুপিটাৰ শব্দৰ বিশেষণ ৰূপ। জুপিটাৰৰ গ্ৰীক প্ৰতিশব্দ হিচাপে ব্যৱহৃত হয় “জিউস”। এই জিউসৰ পৰাই *জেনো-* মূলটি উৎপত্তি হৈছে। এই মূল শব্দৰ দ্বাৰা অন্য বহুটো জুপিটাৰ তথা বৃহস্পতি গ্ৰহ সংশ্লিষ্ট শব্দৰ সৃষ্টি হৈছে। যেনে: জেনোগ্ৰাফিক। পৃথিৱীৰ পৰা চালে বৃহস্পতিৰ ২.৮ আপাত মান পোৱা যায়। এই গ্ৰহটো পৃথিৱীৰ আকাশত দৃশ্যমান তৃতীয় উজ্জ্বল জ্যোতিষ্ক। কেৱল চন্দ্ৰ আৰু শুক্ৰ গ্ৰহৰ উজ্জ্বলতাৰ এই গ্ৰহটোতকৈ বেছি। অৱশ্যে কক্ষপথৰ কিছু বিন্দুত মঙ্গল গ্ৰহৰ উজ্জ্বলতা বৃহস্পতিতকৈ বেছি হয়। প্ৰাচীনকালৰ পৰাই এই গ্ৰহটো জ্যোতিৰ্বিজ্ঞানী আৰু জ্যোতিষীসকলৰ বাবে পৰিচিত আছিল। বিভিন্ন সংস্কৃতিৰ প্ৰচুৰ পৌৰাণিক কাহিনী আৰু ধৰ্মীয় বিশ্বাস বৃহস্পতিক কেন্দ্ৰ কৰি বৰ্তমানেও চলি আছে। ৰোমানসকলে গ্ৰহটোৰ নাম পৌৰাণিক চৰিত্ৰ জুপিটাৰৰ নামত ৰাখিছিল। জুপিটাৰ ৰোমান পুৰাণৰ প্ৰধান দেৱতা। এই নামটো “প্ৰাক-ইন্দো-ইউৰোপীয় ধৰ্মৰ” ভোকেটিভ কাঠামোৰ পৰা আহিছে যাৰ অৰ্থ *আকাশৰ পিতা*।

## উপগ্ৰহ
বৃহষ্পতিৰ ৬৩টা উপগ্ৰহ আছে। ইয়াৰ মাজৰ ৪৭টাৰ ব্যাস ১০ কিলোমিটাৰৰো কম আৰু ১৯৭৫ চনৰ পিছত আৱিষ্কাৰ কৰা হৈছে। বৃহস্পতিৰ সবাতোকৈ ডাঙৰ চাৰিটা উপগ্ৰহ হ’ল আয়ো, ইউৰোপা, গ্যানিমেড আৰু কেলিষ্টো, এইকেইটাক একেলগে গ্যালিলিঅ’ উপগ্ৰহ বোলা হয় কিয়নো এই গ্ৰহবোৰ গেলিলিঅ’ গেলিলিয়ে আৱিষ্কাৰ কৰিছিল। 
বৃহস্পতিৰ উপগ্ৰহসমূহৰ তালিকা:

# মেটিছ (Metis)
# এডৰাষ্টে (Adrastea)
# আমালথে (Amalthea)
# থীব (Thebe)
# আয়ো (Io)
# ইউৰোপা (Europa)
# গেনিমেড (Ganymede)
# কেলিষ্টো (Callisto)
# থেমিষ্টো (Themisto)
# লেডা (Leda)
# হিমালিয়া (Himalia)
# লিসিথে (Lysithea)
# এলাৰা (Elara)
# এস/২০০০ জে ১১ (S/2003 J 11)
# কাৰ্পো (Carpo)
# এস/২০০৩ জে ১২ (S/2003 J 12)
# ইউপোৰী (Euporie)
# এস/২০০৩ জে ৩ (S/2003 J 3)
# এস/২০০৩ জে ১৮ (S/2003 J 18)
# থেলযিনো (Thelxinoe)
# ইউয়ান্থে (Euanthe)
# হেলিকে (Helike)
# অৰ্থোছাই (Orhtosie)
# লোকাষ্টে (Locaste)
# এস/২০০৩ জে ১৬ (S/2003 J 16)
# প্ৰাক্সিডাইক (Praxidike)
# হাৰ্পালাইক (Harpalyke)
# নেমে (Mneme)
# হাৰমিপ্প (Hermippe)
# থাইয়ন (Thyone)
# আনাক (Anake)
# হাৰ্স (Herse)
# এল্টনে (Altne)
# কেল (Kale)
# টাইগেট (Taygete)
# এস/২০০৩ জে ১৯ (S/2003 J 19)
# চালডেন (Chaldene)
# এস/২০০৩ জে ১৫ (S/2003 J 15)
# এস/২০০৩ জে ১০ (S/2003 J 10)
# এস/২০০৩ জে ২৩ (S/2003 J 23)
# এৰিনম (Erinome)
# এওয়েডে (Aoede)
# কালিচোৰ (Kallichore)
# কালাইক (Kalyke)
# কাৰমে (Carme)
# কালিৰহ (Callirrhoe)
# ইউৰিডোম (Eurydome)
# পেছিথী (Pasithee)
# কোৰ (Kore)
# চাইলীন (Cyllene)
# ইউকেলাড (Eukelade)
# এস/২০০৩ জে ১৪ (S/2003 J 14)
# পেচিফে (Pasiphae)
# হেজেমোন (Hegemone)
# আৰ্কে (Arche)
# আইসোণ (Isonoe)
# এস/২০০৩ জে ৯ (S/2003 J 9)
# এস/২০০৩ জে ৫ (S/2003 J 5)
# চিনোপ (Sinope)
# স্পোণ্ড (Sponde)
# অটোনো (Autonoe)
# মেগাক্লাইট (Megaclite)
# এস/২০০৩ জে ২ (S/2003 J 2)

thumb|কেলিষ্টো, গ্যানিমেড, বৃহস্পতি আৰু ইউৰোপ

## তথ্যসূত্ৰ

শ্ৰেণী:গ্ৰহ
শ্ৰেণী:সৌৰজগত
বুধ গ্ৰহ

**বুধ** (ইংৰাজী Mercury; (*মাৰ্কিউৰী*) সৌৰজগতৰ প্ৰথম আৰু ক্ষুদ্ৰতম গ্ৰহ। এই গ্ৰহটো সূৰ্যৰ সবাতোকৈ নিকটতম গ্ৰহ। ইয়াৰ কোনো উপগ্ৰহ নাই। বুধে নিজ মেৰুদণ্ডৰ ওপৰত এবাৰ ঘুৰিবলৈ ৫৮.৬৫ পৃথিৱী-দিন সময় লয়৷ এই গ্ৰহটোৱে সূৰ্যক প্ৰতি ৮৮ দিনে এবাৰকৈ প্ৰদক্ষিণ কৰে। ইয়াৰ উজ্জ্বলতাৰ আপাত মান-২.০ আৰু ৫.৫ পৰ্যন্ত হয় থাকে। কিন্তু এই গ্ৰহক পৃথিৱীৰ পৰা সহজে দেখা নাযায়, কাৰণ সুৰ্যৰ সৈতে ইয়াৰ বৃহত্তম কৌণিক পাৰ্থক্য হৈছে মাত্ৰ ২৮.৩ ডিগ্ৰী। কেৱল ৰাতিপূৱা আৰু সন্ধিয়াৰ সময়ত ক্ষীণ আলোকত ইয়াক দেখা যায়। গ্ৰহটিৰ সম্বন্ধে তুলনামূলকভাৱে অনেক কম তথ্য পোৱা গৈছে। বুধৰ দিশে অগ্ৰসৰ হোৱা এতিয়ালৈকে একমাত্ৰ মহাকাশযান হৈছে মেৰিনাৰ ১০ যিখন ১৯৭৪ - ১৯৭৫ চনত অভিযান চলাইছিল।

সূৰ্যৰ পৰা বুধৰ গড় দূৰত্ব প্ৰায় ৫,৭৫,৬৪,০০০ কিলোমিটাৰ৷ বুধৰ পৃষ্ঠভাগ শিলাময়, শুকান৷ ইয়াত ঠায়ে ঠায়ে বহল সমভুমি, থিয় গৰা আৰু দ ফাঁক আদিও পোৱা যায়৷ দিনৰ ভাগত বুধৰ তাপমাত্ৰা বাঢ়ি গৈ প্ৰায় ৩৪২ ডিগ্ৰী চেলছিয়াছ হয়গৈ৷ এইদৰে ৰাতিৰ ভাগত অতি কমি প্ৰায় -১৯৩ ডিগ্ৰী চেলছিয়াছ মান হয়৷

thumb|left|বুধগ্ৰহৰ খোলাসমূহৰ বিৱৰণী চিত্ৰ

left|সূৰ্যক প্ৰদক্ষিণ কৰি থকা অৱস্থাত বুধগ্ৰহ আৰু পৃথিৱীৰ এখন তুলনামূলক চলন্ত চিত্ৰ

শ্ৰেণী:গ্ৰহ
শ্ৰেণী:সৌৰজগত
বাওনা গ্ৰহ

**বাওনা গ্ৰহ** () হ’ল সৌৰজগতৰ এক ধৰনৰ জ্যোতিষ্ক। প্লুটো, হাউনেয়া, মাকেমাকে(makemake) আৰু এৰিছ বৃহৎ আকাৰৰ বাবে নিজ মধ্যাকৰ্ষণ শক্তিৰ ফলত গোলাকাৰ হোৱা বাবে বাওনা গ্ৰহ(dwarf planet) বুলিও কোৱা হয়।   

## বাওনা গ্ৰহসমূৰ তালিকা

## বহিঃসংযোগ
* NPR: Dwarf Planets May Finally Get Respect (David Kestenbaum)
* BBC News: Q&A New planets proposal, August 16, 2006
* Ottawa Citizen: The case against Pluto (P. Surdas Mohit) August 24, 2006
* James L. Hilton, When Did the asteroids Become Minor Planets? 
* NASA: IYA 2009 Dwarf Planets 
* How Many Dwarfs Are There? (Mike Brown Dec 15, 2010)

শ্ৰেণী: জ্যোতিৰ্বিজ্ঞান
শ্ৰেণী:জ্যোতিৰ্পদাৰ্থ বিজ্ঞান
দক্ষিণ আমেৰিকা

**দক্ষিণ আমেৰিকা** বা **লেটিন আমেৰিকা** পৃথিৱীৰ সাত মহাদেশ মডেলৰ অন্তৰ্ভুক্ত এখন মহাদেশ। ই হৈছে চতুৰ্থ বৃহৎ মহাদেশ। মহাদেশখনৰ মাটিকালি ১,৭৮,৪০,০০০ বৰ্গকিলোমিটাৰ, যি পৃথিৱীত মুঠ স্থলভাগৰ ১২%। মাটিকালিৰ ফালৰ পৰা এছিয়া, আফ্ৰিকা আৰু উত্তৰ আমেৰিকাৰ পাছতেই ইয়াৰ স্থান। বিষুবৰেখা আৰু মকৰক্ৰান্তিৰ দুয়োফালে ইয়াৰ বিস্তৃতি। 
উত্তৰ আৰু দক্ষিণ আমেৰিকাক অনেকসময়ত একলগে আমেৰিকা মহাদেশও () বোলা হয়। 

## ৰাষ্ট্ৰসমূহ
দক্ষিণ আমেৰিকা মহাদেশৰ অন্তৰ্গত ৰাষ্ট্ৰসমূহ হৈছে:

দক্ষিণ আমেৰিকা মহাদেশৰ অন্তৰ্গত অ-স্বাধীন অঞ্চলসমূহ সমূহ হৈছে:
*22x20px|ফকলেণ্ড দ্বীপপুঞ্জৰ পতাকা ফকলেণ্ড দ্বীপপুঞ্জ (যুক্তৰাজ্য)
*22x20px|ফৰাচী গায়ানাৰ পতাকা ফৰাচী গায়ানা (ফ্ৰান্স)
*22x20px|দক্ষিণ জৰ্জিয়া আৰু দক্ষিণ চেণ্ডুইচ দ্বীপপুঞ্জৰ পতাকা দক্ষিণ জৰ্জিয়া আৰু দক্ষিণ চেণ্ডুইচ দ্বীপপুঞ্জ (যুক্তৰাজ্য)

## নগৰসমূহ
জনসংখ্যা অনুসৰি দক্ষিণ আমেৰিকাৰ বৃহত্তম নগৰসমূহ:
#চাও পাওলো (ব্ৰাজিল)
#বুয়েনোচ আইৰেচ (আৰ্জেণ্টিনা)
#ৰিয়ো দি জেৰ্নেৰিয়ো (ব্ৰাজিল)
#লিমা (পেৰু)
#বাগোতা (কলম্বিয়া)
#চেণ্টিয়াগো (চিলি)
#বেলো হৰিজণ্টে (ব্ৰাজিল)
#পৰ্টো এলেগ্ৰা (ব্ৰাজিল)
#ব্ৰাজিলিয়া (ব্ৰাজিল)
#গুয়াকুইল (ইকুৱাডৰ)
#মেডেলিন (কলম্বিয়া)
#কাৰাকাচ (ভেনিজুৱেলা)


File:MarginalPinheiros.jpg|22x20px|ব্ৰাজিলৰ পতাকা চাও পাওলো
File:Buenos Aires Décembre 2007 - Avenida 5 de Mayo.jpg|22x20px|আৰ্জেণ্টিনাৰ পতাকা বুয়েনোচ আইৰেচ
File:Corcovado statue01 2005-03-14.jpg|22x20px|ব্ৰাজিলৰ পতাকা ৰিয়ো দি জেনেৰিয়ো
Lima Peru SKYLINE.jpg|22x20px|পেৰুৰ পতাকা লিমা
File:BOG187.JPG|22x20px|কলম্বিয়াৰ পতাকা বাগোতা
File:Santiago en invierno.jpg|22x20px|চিলিৰ পতাকা চেণ্টিয়াগো
File:Belo Horizonte Panorâmica.jpg|22x20px|ব্ৰাজিলৰ পতাকা বেলো হৰিজণ্টে 
File:Porto Alegre skyline.jpg|22x20px|ব্ৰাজিলৰ পতাকা পৰ্টো এলেগ্ৰা
Esplanada dos Ministérios, Brasília DF 04 2006 (modificada).jpg|22x20px|ব্ৰাজিলৰ পতাকা ব্ৰাজিলিয়া
File:Guayaquil LaRotonda Bolivar SanMartin.JPG|22x20px|ইকুৱাডৰৰ পতাকা গুয়াকুইল
File:Panoramica Centro De Medellin.jpg|22x20px|কলম্বিয়াৰ পতাকা মেডেলিন
Caracas desde el ávila.jpg|22x20px|ভেনিজুৱেলাৰ পতাকা কাৰাকাচ 



## তথ্যসূত্ৰ

## বহিঃসংযোগ
* South American-U.S. Relations  from Krogh Digital Archives 

শ্ৰেণী:মহাদেশ
শ্ৰেণী:আমেৰিকা
ইউৰেনাচ

**ইউৰেনাচ** (ইংৰাজীত: Uranus) সৌৰজগতৰ সূৰ্যৰ পৰা দূৰত্বৰ দিশত এই গ্ৰহটো সপ্তম আৰু আকাৰ আয়তনৰ দিশত সৌৰজগতৰ তৃতীয় বৃহত্তম গ্ৰহ। গ্ৰহটোৰ নাম আকাশৰ গ্ৰীক দেৱতা ক্ৰ'নচৰ পিতৃ, জ্যুচৰ পিতামহ তথা এৰিচৰ প্ৰপিতামহ ইউৰেনাচৰ পৰা লোৱা হৈছে। সৌৰজগতৰ ভিতৰত ইউৰেনাচৰ কক্ষপথ তৃতীয় বৃহৎ আৰু ভৰৰ ফালৰপৰা ইয়াৰ স্থান চতুৰ্থ। বিজ্ঞানীসকলে নেপচুন আৰু ইউৰেনাচ উভয়কে তুষাৰ দানৱ হিচাপে নামকৰণ কৰিছে। ইউৰেনাচৰ বাতাবৰণ বৃহস্পতি আৰু শনিৰ দৰে হাইড্ৰ’জেন আৰু হিলিয়ামেৰে পূৰ্ণ যদিও ইয়াত তুষাৰ, এম’নিয়া আৰু মিথেন অধিক পৰিমাণে পোৱাৰ উপৰিও হাইড্ৰ’কাৰ্বনৰ উপস্থিতি পোৱা যায়। সৌৰজগতৰ ভিতৰত ইউৰেনাচৰ পৰিৱেশেই সকলোতকৈ শীতল (-২২৪ ডিগ্ৰী চেলচিয়াছ)। এই গ্ৰহটো মিথেনৰ ডাৱৰেৰে আৱৰা আৰু বৰফ আৰু শিলেৰে গঠিত। 

## তথ্যসূত্ৰ

## বাহ্যিক সংযোগ
* Edge On! ESO Press Release 
* NASA's Uranus fact sheet 
* Uranus Profile at NASA's Solar System Exploration site
* Keck pictures of Uranus show best view from the ground – Press release with some photographs showing rings, satellites and clouds
* News reports of December 22, 2005 rings and moons discovery
** New Moons and Rings found at Uranus*, [[SPACE.com]]
** [http://www.msnbc.msn.com/id/10574903/ Two more rings discovered around Uranus]*, MSNBC
* Planets—Uranus  A kid's guide to Uranus.
* Spring Has Sprung on Uranus 
* Uranus at Jet Propulsion Laboratory's planetary photojournal.
* Uranus (Astronomy Cast homepage)
* Uranian system montage

শ্ৰেণী:সৌৰজগত
শ্ৰেণী:গ্ৰহ
নেপচুন

**নেপচুন** (ইংৰাজীত: Neptune) সৌৰজগতৰ সূৰ্যৰ পৰা দূৰত্বৰ দিশত এই গ্ৰহটো অষ্টম আৰু আকাৰ আয়তনৰ দিশত সৌৰজগতৰ চতুৰ্থ বৃহত্তম গ্ৰহ আনহাতে ভৰৰ দিশত এই গ্ৰহটোৱে তৃতীয় স্থান অধিকাৰ কৰিছে। ৰোমানলোকসকলৰ সাগৰীয় দেৱতা নেপচুনৰ পৰাই গ্ৰহটোৰ নাম নেপচুন ৰখা হৈছে। 

thumb|left|সূৰ্য আৰু নেপচুনৰ মাজত গড় দূৰত্ব ৪.৫০&nbsp;বিলিয়ন&nbsp;কিমি (প্ৰায় ৩০.১&nbsp;এইউ)আৰু নিজ কক্ষপথত এপাক ঘূৰাৰ গড় সময় ১৬৪.৭৯&nbsp;বছৰ

## তথ্যসূত্ৰ

## বাহ্যিক সংযোগ
* NASA's Neptune fact sheet 
* "Neptune."  Smith, Bradford A. *World Book Online Reference Center*. 2004. World Book, Inc. (NASA.gov)
* Neptune from Bill Arnett's nineplanets.org
* Neptune Astronomy Cast episode #63, includes full transcript.
* Neptune Profile at NASA's Solar System Exploration site
* Planets&nbsp;– Neptune  A children's guide to Neptune.

শ্ৰেণী:গ্ৰহ
শ্ৰেণী:সৌৰজগত
উত্তৰ আমেৰিকা

**উত্তৰ আমেৰিকা** (;  বা Norteamérica; ; ; ; ) পৃথিৱীৰ সাত মহাদেশ মডেলৰ অন্তৰ্ভুক্ত এখন মহাদেশ। মহাদেশখন পৃথিৱীৰ উত্তৰ আৰু পশ্চিম গোলাৰ্ধত অৱস্থিত। ইয়াৰ উত্তৰত উত্তৰ মহাসাগৰ, পূৱত উত্তৰ আটলাণ্টিক মহাসাগৰ, দক্ষিণ-পূৱত কেৰিবীয় সাগৰ, আৰু দক্ষিণ আৰু পশ্চিমৰ প্ৰশান্ত মহাসাগৰ অৱস্থিত। ইয়াৰ দক্ষিণ-পূৱত দক্ষিণ আমেৰিকা মহাদেশে অৱস্থান কৰিছে। উত্তৰ আমেৰিকাৰ মাটিকালি ২,৪৭,০৯,০০০ বৰ্গ কিমি, যি পৃথিৱীপৃষ্ঠৰ প্ৰায় ৪.৮% আৰু ভূ-ভাগৰ ১৬.৫%। ২০০৮ চনৰ পিয়ল অনুসৰি এই মহাদেশৰ জনসংখ্যা হৈছে প্ৰায় ৫২ কোটি। মাটিকালিৰ দিশৰ পৰা উত্তৰ আমেৰিকা এছিয়া আৰু আফ্ৰিকা মহাদেশৰ পাছতে তৃতীয় বৃহত্তম আৰু জনসংখ্যাৰ ফালৰপৰা এছিয়া, আফ্ৰিকা আৰু ইউৰোপৰ পাছতে চতুৰ্থ বৃহত্তম মহাদেশ। উত্তৰ আৰু দক্ষিণ আমেৰিকাক অনেকসময়ত একলগে আমেৰিকা মহাদেশও () বুলা হয়। 

## ৰাষ্ট্ৰসমূহ

## অঞ্চলসমূহ
এই অংশত সাৰ্বভৌমত্ব নথকা, কিন্তু ওপৰত উল্লিখিত ৰাষ্ট্ৰসমূহৰ অংশ নোহোৱা অঞ্চলসমূহ অন্তৰ্ভুক্ত কৰা হৈছে। 
### পৰাধীন অঞ্চল

### আন অঞ্চল

## চহৰসমূহ
জনসংখ্যা অনুসৰি উত্তৰ আমেৰিকাৰ বৃহত্তম নগৰসমূহ:
#মেক্সিকো চহৰ (মেক্সিকো)
#নিউয়ৰ্ক (আমেৰিকা যুক্তৰাষ্ট্ৰ)
#লচ এঞ্জেলচ (আমেৰিকা যুক্তৰাষ্ট্ৰ)
#চেণ্টো ডমিংগো (ডোমেনিকান প্ৰজাতন্ত্ৰ)
#চিকাগো (আমেৰিকা যুক্তৰাষ্ট্ৰ)
#টৰোণ্টো (কানাডা)
#হাভানা (কিউবা)
#হিউষ্টন (আমেৰিকা যুক্তৰাষ্ট্ৰ)
#মণ্টৰিয়েল (কানাডা)
#এক্টেপেক দি মৰেলোচ (মেক্সিকো)


|22x20px|মেক্সিকোৰ পতাকা মেক্সিকো চহৰ
File:N.Y.C. skyline from Ellis Island.jpg|22x20px|আমেৰিকা যুক্তৰাষ্ট্ৰৰ পতাকা নিউয়ৰ্ক চহৰ
File:LA Skyline Mountains2.jpg|22x20px|আমেৰিকা যুক্তৰাষ্ট্ৰৰ পতাকা লচ এঞ্জেলচ
|22x20px|ডোমেনিকান প্ৰজাতন্ত্ৰৰ পতাকা চেণ্টো ডমিংগো
File:2010-02-19 3000x2000 chicago skyline.jpg|22x20px|আমেৰিকা যুক্তৰাষ্ট্ৰৰ পতাকা চিকাগো
File:Flickr - paul bica - reflections of toronto.jpg|22x20px|কানাডাৰ পতাকা টৰোণ্টো
File:Bahia Habana Entrada.jpg|22x20px|কিউবাৰ পতাকা হাভানা
File:Panoramic Houston skyline.jpg|22x20px|আমেৰিকা যুক্তৰাষ্ট্ৰৰ পতাকা হিউষ্টন
File:VuedeMontreal.jpg|22x20px|কানাডাৰ পতাকা মণ্টৰিয়েল
File:Casa de Morelos.JPG|22x20px|মেক্সিকোৰ পতাকা এক্টেপেক দি মৰেলোচ



## তথ্যসূত্ৰ

## বহিঃসংযোগ

* UN Statistics Division: Composition of macro geographical (continental) regions, geographical sub-regions, and selected economic and other groupings
* GeoHive: The population of continents, regions and countries
* Houghton Mifflin Company, "North America"
* Council on Hemispheric Affairs
* Consortium for North American Higher Education Collaboration 
* Crystal Reference Encyclopedia, "North America"


শ্ৰেণী:মহাদেশ
শ্ৰেণী:আমেৰিকা
চেৰেছ

**চেৰেছ** (প্রতীক: ) সৌৰজগতৰ সবাতোকৈ ক্ষুদ্ৰ আৰু গ্ৰহাণুবলয়ৰ একমাত্ৰ বাওনা গ্ৰহ। ইটালীয় জ্যোতিৰ্বিদ গুইছেপ্পি পিয়াজ্জিয়ে ১৮০১ খৃষ্টাব্দৰ প্ৰথম দিনাই (অৰ্থাত ১ জানুৱাৰী, ১৮০১) এই গ্ৰহটো আৱিস্কাৰ কৰিছিল । চেৰেছ নামটোৰ উৎস হৈছে ৰোমান দেৱী চেৰেছ যাক শস্য, ফল-মূল তথা মাতৃস্নেহৰ দেৱী বুলি জনা যায়।

৯৫০ কিলোমিটাৰ ব্যাসৰ অধিকাৰী চেৰেছ গ্ৰহাণুপুঞ্জৰ সবাতোকৈ ডাঙৰ জ্যোতিষ্ক। গ্ৰহাণুপুঞ্জৰ সকলো গ্ৰহাণুৰ মুঠ ভৰৰ প্ৰায় এক-তৃতীয়াংশ ভৰ চেৰেছতেই আছে। সাম্প্ৰতিক পৰ্যবেক্ষনসমূহৰ পৰা জনা যায়, চেৰেছৰ পৃষ্ঠ সম্ভৱত পানী, বৰফ আৰু পানীত দ্ৰৱীভূত বিভিন্ন খনিজ পদাৰ্থৰ মিশ্ৰনৰ পৰা তৈয়াৰ হৈছে। 

## তথ্যসূত্ৰ

## বাহ্যিক সংযোগ
* Movie of one Ceres rotation (processed Hubble images)
* How Gauss determined the orbit of Ceres  from keplersdiscovery.com
* A simulation of the orbit of Ceres
* An up-to-date summary of knowledge about Ceres, plus an Earth-Ceres size comparison (the Planetary Society) 

শ্ৰেণী:বাওনা গ্ৰহ
শ্ৰেণী:সৌৰজগত
অষ্ট্ৰেলিয়া (মহাদেশ)

**অষ্ট্ৰেলিয়া** পৃথিৱীৰ সাত মহাদেশৰ ভিতৰত আটাইতকৈ সৰু মহাদেশ। অষ্ট্ৰেলিয়া, পাপুৱা নিউগিনি আৰু ইণ্ডোনেছিয়াৰ পাপুৱা আৰু পশ্চিম পাপুৱা প্ৰদেশক লৈ গঠিত এই মহাদেশখনৰ মাটিকালি ৮,৪৬৮,৩০০ বৰ্গ কিলোমিটাৰ আৰু জনসংখ্যা ৩১,২৬৯,০০০।

নিউজিলেণ্ড অষ্ট্ৰেলিয়া মহাদেশৰ অন্তৰ্ভূক্ত নহয়, কিয়নো ই অষ্ট্ৰেলিয়া মহাদেশ থকা কন্টিনেণ্টেল চেল্ফ () খনত অৱস্থান কৰা নাই। নিউজিলেণ্ড সাগৰৰ তলত ডুবি থকা মহাদেশ () "জিলেণ্ডিয়া"-ৰ অন্তৰ্গত।

## ৰাষ্ট্ৰসমূহ
* 22x20px|অষ্ট্ৰেলিয়াৰ পতাকা অষ্ট্ৰেলিয়া
* 22x20px|পাপুৱা নিউগিনিৰ পতাকা পাপুৱা নিউগিনি

## চহৰসমূহ
জনসংখ্যা অনুসৰি অষ্ট্ৰেলিয়া মহাদেশৰ বৃহত্তম নগৰসমূহ:
#চিডনী (অষ্ট্ৰেলিয়া)
#মেলবৰ্ণ (অষ্ট্ৰেলিয়া)
#ব্ৰিচবেন (অষ্ট্ৰেলিয়া)
#পাৰ্থ (অষ্ট্ৰেলিয়া)
#এডিলেইড (অষ্ট্ৰেলিয়া)


File:Sydney(from air).jpg|22x20px|অষ্ট্ৰেলিয়াৰ পতাকা চিডনী
File:Melbourne2.jpg|22x20px|অষ্ট্ৰেলিয়াৰ পতাকা মেলবৰ্ণ 
File:Brisbane aerial view 06.jpg|22x20px|অষ্ট্ৰেলিয়াৰ পতাকা ব্ৰিচবেন 
File:Perth CBD from air.jpg|22x20px|অষ্ট্ৰেলিয়াৰ পতাকা পাৰ্থ 
File:Adelaide DougBarber.jpg|22x20px|অষ্ট্ৰেলিয়াৰ পতাকা এডিলেইড 


## তথ্যসূত্ৰ

শ্ৰেণী:মহাদেশ
এফ্ৰো-ইউৰেছিয়া

**এফ্ৰো-ইউৰেছিয়া** () বা **এফ্ৰেছিয়া** বা **ইউৰেফ্ৰেছিয়া** শব্দক পৃথিৱীৰ সৰ্ববৃহৎ ভূ-খণ্ডক বুজাবলৈ ব্যৱহাৰ কৰা হয়। ইয়াক এক অতিমহাদেশ বুলিব পাৰি। এফ্ৰো-ইউৰেছিয়া আফ্ৰিকা আৰু ইউৰেছিয়া মহাদেশক লৈ গঠিত। ইউৰেছিয়াক আকৌ এছিয়া আৰু ইউৰোপ মহাদেশত ভাগ কৰা হৈছে। 

এফ্ৰো-ইউৰেছিয়া ভূ-খণ্ডৰ মাটিকালি ৮,৪৯,৮০,৫৩২ বৰ্গ কিলোমিটাৰ আৰু জনসংখ্যা প্ৰায় ৫.৭ বিলিয়ন, যি পৃথিৱীৰ মুঠ জনসংখ্যাৰ প্ৰায় ৮৫%।

এই ভূ-খণ্ডক **পুৰণা পৃথিৱী** () বুলিও জনা যায়। ইয়াৰ বিপৰীতে আমেৰিকাক **নতুন পৃথিৱী** () বুলা হয়। 

## ভৌগোলিক অঞ্চলসমূহ

## তথ্যসূত্ৰ

শ্ৰেণী:মহাদেশ
ত্ৰিকোণমিতি

175px|right|thumb|ত্ৰিভুজ

**ত্ৰিকোণমিতি** () গণিতৰ এটি শাখা, য’ত ত্ৰিভুজৰ পৰা উত্পন্ন হোৱা বহুভুজবোৰৰ বিষয়ে অধ্যয়ন কৰা হয়। শাব্দিক অৰ্থ বুজালে ত্ৰিভুজৰ পৰিমাপ লোৱা এটি অধ্যয়ন। ইয়াত ত্ৰিভুজৰ কোণ, বাহু আৰু সিহঁতৰ মধ্যকাৰ সম্পৰ্ক ব্যৱহাৰ কৰি বিভিন্ন সমস্যাৰ সমাধান উলিওৱা হয়। ত্ৰিকোণমিতি শব্দৰ ইংৰাজী প্ৰতিশব্দ হৈছে “Trigonometry”। এই শব্দটি আকৌ গ্ৰীক শব্দ *trigōnon* অৰ্থাৎ ত্ৰিভুজ আৰু *metron* অৰ্থাৎ পৰিমাপৰ পৰা উদ্ভৱ হৈছে।

ত্ৰিকোণমিতিত সমকোণী ত্ৰিভুজৰ অধ্যয়নক সকলোতকৈ গুৰুত্বপূৰ্ণ স্থান দিয়া হয়। 

300px|thumbnail|right

## ত্ৰিকোনমিতিৰ কোণৰ মানসমুহৰ তালিকা প্ৰস্তুত
নিম্নোক্ত তালিকাত কিছুমান প্ৰধান কোণৰ ত্ৰিকোনমিত্ৰিক মান দেখুওৱা হৈছে:-

## তথ্য সংগ্ৰহ

### গ্ৰন্থপঞ্জী
*
*Christopher M. Linton (2004). From Eudoxus to Einstein: A History of Mathematical Astronomy . Cambridge University Press.
*Weisstein, Eric W. "Trigonometric Addition Formulas". Wolfram MathWorld. Weiner.

## বাহ্যিক সংযোগ

* Trigonometric Delights, by Eli Maor, Princeton University Press, 1998. Ebook version, in PDF format, full text presented.
* Trigonometry  by Alfred Monroe Kenyon and Louis Ingold, The Macmillan Company, 1914. In images, full text presented.
* Benjamin Banneker's Trigonometry Puzzleat
* Dave's Short Course in Trigonometry  by David Joyce of Clark University

শ্ৰেণী:জ্যামিতি
শ্ৰেণী:গণিত
ইউৰেছিয়া

**ইউৰেছিয়া** হৈছে এখন মহাদেশ বা অতিমহাদেশ, যি পৰম্পৰাগত মহাদেশ ইউৰোপ আৰু এছিয়াৰ সমষ্টি। *ইউৰেছিয়া* শব্দতো *ইউৰোপ* আৰু *এছিয়া* শব্দ দুটাৰ সন্ধিত সৃষ্টি হোৱা শব্দ। 

ভৌতিক ভূগোলৰ অনুসৰি ই হৈছে এখনেই মহাদেশ, ইউৰোপ আৰু এছিয়া বেলেগ বেলেগ মহাদেশৰ ধাৰণাতো পুৰণি যুগৰে পৰা প্ৰচলিত। ইউৰেছিয়া, অন্যহাতে, ইয়াতকৈও ডাঙৰ ভূ-খণ্ড এফ্ৰো-ইউৰেছিয়া অংশ। এফ্ৰো-ইউৰেছিয়াক ছুৱেজ খালে দুভাগত বিভক্ত কৰিছে। তাৰে এখন হৈছে ইউৰেছিয়া আৰু আনখন আফ্ৰিকা। 

ইউৰেছিয়াৰ মাটিকালি ৫,২৯,৯০,০০০ বৰ্গ কিলোমিটাৰ যি হৈছে পৃথিৱীৰ মুঠ স্থলভাগৰ ৩৬.২%। ইয়াৰ জনসংখ্যা প্ৰায় ৪ বিলিয়ন, যি পৃথিৱীৰ মুঠ জনসংখ্যাৰ ৭২.৫% -ত কৈ অধিক (৬০% এছিয়াত আৰু ১২.৫ % ইউৰোপত)। 

## ভৌগোলিক অঞ্চলসমূহ
**ইউৰেছিয়া**

## লগতে চাওক
*এফ্ৰো-ইউৰেছিয়া

## তথ্যসূত্ৰ

শ্ৰেণী:মহাদেশ
জনসংখ্যা অনুসৰি মহাদেশসমূহৰ তালিকা

এই প্ৰবন্ধত পৃথিৱীৰ মূল মহাদেশসমূহক জনসংখ্যা অনুসৰি তালিকাভূক্ত কৰা হৈছে।
 
## ১৯৫০ চনৰ পৰা ২০১০ চনলৈ
### আফ্ৰিকা

### আমেৰিকা

### এছিয়া

### ইউৰোপ

### ওচেনিয়া

## ২০১০ চন

## উৎস
*সকলো তথ্য ৰাষ্ট্ৰসংঘৰ World Population Prospects, ২০১০ চনৰ সংসোধনিৰ পৰা লোৱা হৈছে

শ্ৰেণী:মহাদেশ
শ্ৰেণী:তালিকাসমূহ
শ্ৰেণী:জনগাঁথনি
ফাৰ্মিয়ন

**ফাৰ্মিয়ন** () হৈছে অৰ্ধপূৰ্ণ ঘূৰ্ণন বিশিষ্ট একধৰণৰ কণিকা। এই কণিকাই ফাৰ্মি-ডিৰাক পৰিসংখ্যা আৰু পাউলিৰ নিষেধ নীতি মানি চলে। ইটালীৰ প্ৰখ্যাত তাত্ত্বিক পদাৰ্থবিজ্ঞানী এনৰিকো ফাৰ্মিৰ নামানুসাৰে এই কণিকাৰ নাম ফাৰ্মিয়ন ৰখা হৈছে। একেটা শক্তিস্তৰত দুটাতকৈ অধিক ফাৰ্মিয়ন একেলগ থাকিব নোৱাৰে; আনহাতে ব'ছন কণিকা, যিবিলাকে বসু-আইনষ্টাইন পৰিসংখ্যা মানি চলে; একেটা শক্তিস্তৰত দুটাতকৈ অধিক একেলগ থাকিব পাৰে। 

শ্ৰেণী:পৰিসাংখ্যিক বল বিজ্ঞান
ব'ছন

[thumb|300px|[মৌলিক কণিকা সমূহৰ মান্য তালিকা; শেষ শাৰীত ব’ছন সমূহ থাকে]]

**ব'ছন** () হৈছে পূৰ্ণসংখ্যক স্পিনবিশিষ্ট একধৰণৰ উপ-পাৰমানৱিক কণিকা (Subatomic particle)। এই কণিকাই ব'ছ-আইনষ্টাইন পৰিসংখ্যা(Bose–Einstein statistics)মানি চলে। প্ৰখ্যাত ভাৰতীয় তাত্ত্বিক পদাৰ্থবিজ্ঞানী সত্যেন্দ্ৰ নাথ বসুৰ (ব'ছ-আইনষ্টাইন পৰিসংখ্যাৰ ব'ছ) নামানুসাৰে এই কণিকাৰ নামকৰণ কৰা হৈছে।'ব'ছন' নামটো পোনপ্ৰথমবাৰৰ বাবে তাত্ত্বিক  পদাৰ্থবিজ্ঞানী প'ল ডিৰাকে ব্যৱহাৰ কৰিছিল ।ব'ছন কণিকাৰ উদাহৰণ হৈছে ফ'ট'ন , গ্লোৱন, W আৰু Z ব'ছন।

একেটা শক্তিস্তৰত একাধিক ব'ছন একেলগে থাকিব পাৰে, যিটো পাউলিৰ নীতি মানি চলা ফাৰ্মিয়ন কণিকাৰ পক্ষে সম্ভব নহয়।

## টোকা

## তথ্যসূত্ৰ
*Sakurai, J.J. (1994). *Modern Quantum Mechanics* (Revised Edition), pp 361–363. Addison-Wesley Publishing Company, ISBN 0-201-53929-2.
*Srednicki, Mark (2007). *[http://www.physics.ucsb.edu/~mark/qft.html Quantum Field Theory] *, Cambridge University Press, ISBN 978-0-521-86449-7.

শ্ৰেণী:পৰিসাংখ্যিক বল বিজ্ঞান
ফ'নন

right|275px|thumb|সাধাৰণ অবস্থাত স্ফটিকৰ মাজেৰে অনুকম্পনৰ হ্ৰাস-বৃদ্ধি
**ফ'নন**() হৈছে শব্দ-তৰঙ্গৰ শক্তিৰ কোৱাণ্টাৰ নাম। ইয়াৰ মান হৈছে \,hf, য'ত \,h হৈছে প্লাংকৰ ধ্ৰুবক (Planck's constant) আৰু \,f হৈছে এই শব্দ-তৰঙ্গৰ কম্পনাঙ্ক। ই এক আলোক কোৱাণ্টা ফ'টনৰ দৰে। তাপীয় তৰঙ্গসমূহৰ (হ্ৰস্ব শব্দ-তৰঙ্গ) সহায়ত পদাৰ্থৰ পৰা ইলেকট্ৰন আৰু অন্যান্য মৌলিক কণিকা সমূহক বিক্ষিপ্ত কৰাৰ ক্ষেত্ৰত ফ'ননে ভূমিকা গ্ৰহণ কৰে। 

শ্ৰেণী:পদাৰ্থ বিজ্ঞান
প্লেংকৰ ধ্ৰুৱক

[thumb|right|"হামব’ল্ট বিশ্ৱবিদ্যালয়ে [প্লেংকৰ ধ্ৰুৱকৰ আৱিষ্কাৰৰ বাবে মেক্স প্লেংকলৈ আগবঢ়োৱা তামৰ ফলক, অসমীয়া অনুবাদ: প্লেংকে এই ভৱনতে কোৱান্তাম বলবিদ্যাৰ h আৱিষ্কাৰ কৰে (১৮৮৯ পৰা ১৯২৮)"]]

**প্লেংকৰ ধ্ৰুবক** () হৈছে এটা মৌলিক ধ্ৰুবক সংখ্যা যাৰ মান শক্তিৰ এক কোৱান্টামৰ অন্তৰ্নিহিত শক্তি আৰু এই কোৱান্টামৰ কম্পনাঙ্কৰ অনুপাতৰ সমান। এই  ধ্ৰুবকক \,h দ্বাৰা সূচিত কৰা হয়। 

প্লেংকৰ ধ্ৰুবকৰ  মান হ'ল  ৬.৬২৬১৯৬ জুল-ছেকেণ্ড, জাৰ্মান পদাৰ্থবিজ্ঞানী মেক্স প্লেংকৰ নাম অনুসৰি এই ধ্ৰুবকৰ নামকৰণ কৰা হৈছে।

## তথ্য সংগ্ৰহ

শ্ৰেণী:কোৱাণ্টাম বলবিজ্ঞান
শ্ৰেণী:মৌলিক ধ্ৰুৱকসমূহ
শ্ৰেণী:ধ্ৰুৱক
বৰদিন

**বৰদিন** বা **খ্ৰীষ্টমাছ** ( বা **Christmas Day**) খ্ৰীষ্টান ধৰ্মৰ লোকসকলে পালন কৰা এক ধৰ্মীয় উৎসৱ। ২৫ ডিচেম্বৰ তাৰিখে যীশুখ্ৰীষ্টৰ জন্ম-তিথি উপলক্ষ্যে এই উৎসৱ পালন কৰা হয়। এই দিনটো যীশুৰ প্ৰকৃত জন্মদিন হয় নে নহয় জনা নাযায়। আদিযুগীয় খ্ৰীষ্টানসকলৰ বিশ্বাস অনুসৰি, এই তাৰিখৰ ঠিক ন মাহ পূৰ্বে যীশুৱে মেৰীৰ গৰ্ভত প্ৰবেশ কৰে। সম্ভবতঃ, এই হিচাপ অনুসৰিয়েই ২৫ ডিচেম্বৰ তাৰিখটোকে যীশুৰ জন্ম তাৰিখ ধৰা হয়। অন্যমতে ই হৈছে এক ঐতিহাসিক ৰোমান উৎসৱ অথবা উত্তৰ গোলাৰ্ধৰ দক্ষিণ অয়নান্ত দিবসৰ অনুষঙ্গত ২৫ ডিচেম্বৰ তাৰিখে যীশুৰ জন্মজয়ন্তী পালনৰ প্ৰথাটোৰ সূত্ৰপাত হয়। বৰদিন বৰদিনৰ ছুটিৰ কেন্দ্ৰীয় দিন আৰু খ্ৰীষ্টান ধৰ্ম্মৰ বাৰ দিন ব্যাপী খ্ৰীষ্টমাছটাইড অনুষ্ঠানৰ সূচনাদিবস।

প্ৰকৃতিগতভাৱে এটি খ্ৰীষ্টীয় ধৰ্মানুষ্ঠান হোৱা সত্ত্বেও, একাধিক অ-খ্ৰীষ্টান সম্প্ৰদায়ও মহা সমাৰোহে বৰদিন উৎসৱ পালন কৰে। আনকি কোনো কোনো ঠাইত উৎসৱৰ আয়োজনত প্ৰাক-খ্ৰীষ্টীয় আৰু ধৰ্মনিৰপেক্ষ বিষয়ভাবনাৰ সমাবেশও দেখা যায়। উপহাৰ প্ৰদান, সংগীত, খ্ৰীষ্টমাছ কাৰ্ডৰ বিনিময়, গিৰ্জাত ধৰ্মোপাসনা, ভোজ, আৰু খ্ৰীষ্টমাছ বৃক্ষ, আলোকসজ্জা, মালা, মিছলটো, যীশুৰ জন্মদৃশ্য আদিৰ সমন্বিত এক বিশেষ ধৰণৰ সাজসজ্জাৰ প্ৰদৰ্শনী আধুনিক কালৰ বৰদিন উৎসৱ উদযাপনত অঙ্গ। কোনো কোনো দেশে ফাদাৰ খ্ৰীষ্টমাছ (উত্তৰ আমেৰিকা, অষ্ট্ৰেলিয়া আৰু আয়াৰলেণ্ডত ছাণ্টাক্লজ)-এ শিশুসকলৰ বাবে উপহাৰ অনাৰ উপকথাটো বেছ জনপ্ৰিয়। 

উপহাৰ প্ৰদানৰ ৰীতি সহ বৰদিন উৎসৱৰ নানা অনুষঙ্গ খ্ৰীষ্টানৰ লগতে অ-খ্ৰীষ্টানসকলৰ অৰ্থনীতিত বিশেষ গুৰুত্বপূৰ্ণ। এই উৎসৱ উপলক্ষ্যে ব্যৱসায়-বাণিজ্য আৰু কিনা-বেছাৰ এক বিশেষ বতৰ চলে। বিগত কেইবাটাও শতাব্দীধৰি বিশ্বৰ বিভিন্ন অঞ্চলত বৰদিনৰ অৰ্থনৈতিক প্ৰভাৱ লাহে লাহে প্ৰসাৰিত হোৱা দেখা গৈছে। ভাৰততো বৰদিন এটা ৰাষ্ট্ৰীয় ছুটীৰ দিন। 

## নামৰ উৎপত্তি
ইংৰাজী শব্দ খ্ৰীষ্টমাছ হৈছে ‘খ্ৰীষ্টৰ মাছ’ (মাছ মানে উৎসৱ) ৰ সংক্ষিপ্ত ৰূপ। ১০৩৮ চনত এই শব্দটো ক্ৰীষ্টেছমেছ আৰু ১১৩১ চনত ক্ৰীষ্টেছ-মেছ বুলি লিপিবদ্ধ হিচাপে পোৱা গৈছে। Crīstৰ (মূল শব্দ Crīstes) গ্ৰীক ৰূপ Khrīstos (Χριστός)ৰ হিব্ৰু ভাষাৰ Māšîaḥ (מָשִׁיחַ), 'মচীহা'ৰ অনুবাদ আৰু mæsse লেটিন missa, খ্ৰীষ্টীয় উদযাপনৰ অনুবাদ।

২২ ডিচেম্বৰৰ মকৰ সংক্ৰান্তিৰ পিছত উত্তৰ গোলাৰ্ধত দিন ক্ৰমাৎ দিন দীঘল বা বৰ হবলৈ আৰম্ভ হয়। আকৌ  খ্ৰীষ্টানসকলৰ বাবে যীশুৰ জন্মদিনক সৰ্বোত্তম দিন বুলি গণ্য কৰা হয়, গতিকে এই দিনটোক বৰদিন বুলি কোৱা হয়। ইংৰাজৰ শাসনকালত ইংৰাজে এই দিনটোক বিশেষ কৰি তুলিবলৈ হিন্দীত ‘বড়া দিন’ বুলি অভিহিত কৰিছিল। ভাৰতীয়সকলে এই দিনটোক গুৰুত্ব দি বিশেষ দিন বুলি গণ্য কৰাৰ উদ্দেশ্যে ইংৰাজে এই উৎসৱক ভাৰতীয় ভাষাত ‘বড়া দিন’ বুলি অভিহিত কৰিছিল। সেই বড়াদিন অসমীয়াত বৰদিনলৈ হ'ল।

## তথ্যসূত্ৰ

শ্ৰেণী:উৎসৱ
শ্ৰেণী:খ্ৰীষ্টান ধৰ্ম
টুইটাৰ

**টুইটাৰ** () হ’ল এটা ইণ্টাৰনেটত বহুলভাৱে প্ৰচলিত এক সামাজিক সংযোগ (চচিয়েল নেটৱৰ্কিং) ব্যৱস্থা আৰু মাইক্ৰব্লগিংৰ এটা জালস্থান বা ৱেবচাইট, য’ত ব্যৱহাৰকাৰীসকলে সৰ্বোচ্চ ১৪০টা আখৰৰ বাৰ্তা আদান-প্ৰদান আৰু প্ৰকাশ কৰিব পাৰে। এই বাৰ্তাবোৰকে টুইট (tweet) বুলি নামকৰণ কৰা হৈছে। টুইটাৰৰ সদস্যসকলৰ টুইট কৰা বাৰ্তাবোৰ তেওঁলোকৰ প্ৰফাইল পাতত দেখা যায়। টুইটাৰৰ সদস্য সকলে অন্য সদস্যসকলৰ টুইট পঢ়াৰ বাবে অনুসৰণ বা follow কৰাটো ইয়াত আৱশ্যক। কোনো সদস্যৰ টুইট পঢ়াৰ বাবে যাৰ স’তে একলগ হৈছে সেইসকল অনুসৰণকাৰী (follower) বুলি কোৱা হৈছে।

টুইট লিখিবৰ বাবে সদস্যসকলে টুইটাৰ ৱেবচাইট ব্যৱহাৰ কৰিব পাৰে। ইয়াৰ উপৰিও মোবাইল ফোন বা এছএমএচৰ মাধ্যমৰেও টুইট লিখাৰ সুবিধা আছে। টুইটাৰৰ মুখ্য কাৰ্যালয় আমেৰিকা যুক্তৰাষ্ট্ৰৰ চেন ফ্ৰান্সিস্কো চহৰত অৱস্থিত। তদুপৰি টেক্সাছৰ চেন এণ্টনি আৰু মাচাছ্যুচেটচৰ বষ্টনত টুইটাৰৰ চাৰ্ভাৰ আৰু শাখা কাৰ্যালয় আছে।

## ইতিহাস
left|thumb|250px|টুইটাৰৰ মুখ্য কাৰ্যালয়, চেন ফ্ৰান্সিচকো, কেলিফোৰ্নিয়া

২০০৬ চনৰ মাৰ্চ মাহৰ পৰা টুইটাৰৰ যাত্ৰা আৰম্ভ হৈছিল। তাৰপিছত ২০০৬ চনৰ জুলাই মাহত জেক ডৰ্চিয়ে আনুষ্ঠানিকভাৱে ইয়াৰ উদ্বোধন কৰে। বৰ্তমান টুইটাৰে সমগ্ৰ বিশ্বজুৰি ব্যাপক জনপ্ৰিয়তা লাভ কৰিবলৈ সক্ষম হৈছে। ২০১০ চনৰ ৩১ অক্টোবৰ তাৰিখলৈকে টুইটাৰত ১৭৫ মিলিয়ন অৰ্থাৎ ১৭.৫ কোটিৰো বেছি সদস্য আছিল।  পৰিসংখ্যা অনুসৰি একেই সময়তে টুইটাৰত ১৯০ মিলিয়ন বা ১৯ কোটি সদস্য আছিল আৰু দৈনিক ৬৫ মিলিয়ন বা ৬.৫ কোটি টুইট বাৰ্তা, আৰু ৮ লাখ অনুসন্ধানৰ কাম সম্পন্ন হৈছিল। টুইটাৰক ইয়াৰ বিশেষতা অনুসৰি ইণ্টাৰনেটৰ এছএমএচ বুলি অভিহিত কৰা হৈছে।

## টুইটবোৰ বিষয়

চেন এণ্টনিয়োৰ গৱেষণা প্ৰতিষ্ঠান পিয়েৰ এনালাইটিকচে আগষ্ট ২০০৯ত ৰাতিপুৱা ১১ বজাৰ পৰা সন্ধিয়া ৫ বজাৰ (CTC সময় অঞ্চলৰ) মাজৰ আমেৰিকাৰ ২০০০ ইংৰাজী টুইট দুসপ্তাহৰ বাবে অধ্যয়ন কৰি টুইটসমূহক ছভাগত ভাগ কৰে:

* অৰ্থহীন কথা – ৪০%
* বাৰ্তালাপ – ৩৮%
* Pass-along value – ৯%
* নিজৰ প্ৰচাৰ – ৬%
* স্পাম – ৪%
* বাতৰি – ৪%

## টুইটাৰৰ ল'গ'


Image:Twitter logo.svg|টুইটাৰৰ প্ৰথমটো ল'গ' (২০০৬ চনৰ ১৫ জুলাইৰ পৰা ২০১০ চনৰ ১৪ ছেপ্তেম্বৰলৈ ব্যৱহাৰ কৰা হৈছিল)
Image:Twitter 2010 logo.svg|টুইটাৰৰ দ্বিতীয়টো ল'গ' (২০১০ চনৰ ১৪ ছেপ্তেম্বৰৰ পৰা ২০১২ চনৰ ৫ জুনলৈকে ব্যৱহাৰ কৰা হৈছিল)



## তথ্যসূত্ৰ

## বাহ্যিক সংযোগ
* 
* 
* টুইটাৰত অসমীয়া ৱিকিপিডিয়া

শ্ৰেণী:চচিয়েল নেটৱৰ্ক
শ্ৰেণী:ৱেবছাইট